#1279: Content Moderator Terkeluar Mani Di Bulan Ramadhan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada persoalan berkenaan pekerjaan sebagai
content moderator
 yang perlu melihat kandungan yang menaikkan syahwat ketika berkerja, adakah terbatal puasanya jika terkeluar air mani?
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT berkenaan kewajipan menundukkan pandangan daripada melihat perkara yang menaikkan syahwat:
قُل لِّلۡمُؤۡمِنِينَ يَغُضُّواْ مِنۡ أَبۡصَٰرِهِمۡ وَيَحۡفَظُواْ فُرُوجَهُمۡۚ
Maksudnya:
“Katakanlah (wahai Muhammad) kepada lelaki-lelaki yang beriman agar menundukkan pandangan mereka (daripada memandang perkara yang menaikkan syahwat) dan menjaga kehormatan mereka.”
[1]
Firman Allah SWT lagi pada ayat yang berikutnya:
وَقُل لِّلۡمُؤۡمِنَٰتِ يَغۡضُضۡنَ مِنۡ أَبۡصَٰرِهِنَّ وَيَحۡفَظۡنَ فُرُوجَهُنَّ
Maksudnya:
 “Dan katakanlah (wahai Muhammad) kepada perempuan-perempuan yang beriman agar menundukkan pandangan mereka (daripada memandang perkara yang menaikkan syahwat) dan menjaga kehormatan mereka.”
[2]
Antara perkara yang mampu menaikkan syahwat ialah aurat antara lelaki dan perempuan. Aurat merujuk kepada semua anggota yang wajib ditutup atau diharamkan untuk dilihat oleh orang lain.
[3]
 Larangan yang jelas dari melihat aurat lelaki dan perempuan berdasarkan hadith yang diriwayatkan oleh Abu Sa‘id Al-Khudri RA, Nabi SAW bersabda:
لاَ يَنْظُرُ الرَّجُلُ إِلَى عَوْرَةِ الرَّجُلِ وَلاَ الْمَرْأَةُ إِلَى عَوْرَةِ الْمَرْأَةِ وَلاَ يُفْضِي الرَّجُلُ إِلَى الرَّجُلِ فِي ثَوْبٍ وَاحِدٍ وَلاَ تُفْضِي الْمَرْأَةُ إِلَى الْمَرْأَةِ فِي الثَّوْبِ الْوَاحِدِ
Maksudnya:
 “Seorang lelaki tidak boleh melihat aurat lelaki lain, demikian juga wanita tidak boleh melihat aurat wanita yang lain. Dan tidak boleh dua orang lelaki berada (tidur) dalam satu selimut demikian juga dengan wanita dilarang berada (tidur) dalam satu selimut.”
Riwayat Muslim (338)
Terdapat dua keadaan untuk batasan aurat bagi lelaki di luar solat menurut Mazhab Syafie:
Aurat lelaki dengan lelaki dan perempuan yang mahramnya: Auratnya antara pusat hingga lutut sahaja.
Aurat lelaki dengan perempuan yang bukan mahramnya: Auratnya adalah seluruh tubuh badan kecuali muka dan kedua tapak tangan.
Manakala aurat wanita pula menurut Mazhab Syafie juga ada dua keadaan:
Aurat perempuan dengan perempuan dan lelaki yang mahramnya: Auratnya antara pusat hingga lutut sahaja.
Aurat perempuan dengan lelaki yang bukan mahramnya: Auratnya adalah seluruh badan, terdapat juga pandangan kedua di dalam mazhab yang mengecualikan muka dan kedua tapak tangan daripada aurat jika diyakini aman daripada fitnah.
[4]
Hukum
Content Moderator
 Terkeluar Mani Di Bulan Ramadhan
Merujuk kepada soalan yang ditanyakan, suka untuk kami menyatakan terlebih dahulu maksud
Content Moderator
ini, ia merujuk kepada suatu pekerjaan yang memerlukan seseorang untuk membuat pemantauan dan tapisan terhadap kandungan yang tidak relevan, lucah, menyalahi undang-undang, memudaratkan atau menghina.
[5]
Situasi yang ditanyakan di atas adalah seorang
Content Moderator
 perlu membuat pemantauan dan tapisan terhadap bahan yang mampu menaikkan syahwat seperti video atau gambar lucah sehingga terkeluar air mani di bulan Ramadhan.
Seperti yang sedia maklum, hukum asal melihat aurat adalah haram. Manakala mengeluarkan air mani dengan sengaja secara sentuhan seperti beronani dan bersetubuh, Imam Al-Nawawi mengatakan bahawa ianya membatalkan puasa.
[6]
Adapun jika air mani itu keluar dengan cara tidak sengaja maka hal tersebut tidak membatalkan puasa. Begitu juga jika dia melihat dengan matanya secara berulang kali tanpa bersentuhan, atau membayangkan tanpa sebarang sentuhan
[7]
 lalu keluar air mani, maka hal ini tidak membatalkan puasanya kerana tidak berlakunya secara
mubasyarah
 (sentuhan).
[8]
Imam Nawawi menyatakan, jika seorang lelaki melihat perempuan atau seumpamanya (
amradh
) dengan bernafsu lalu terkeluar air mani, puasanya tidak terbatal meskipun dia melihat berkali-kali atau tidak, dan tiada
khilaf
 tentang perkara ini menurut Mazhab Syafi‘i. Antara yang berpegang dengan pandangan ini ialah Tabi‘in Abu Al-Sha‘tha’ Jabir bin Zaid, Sufyan Al-Thauri, Abu Hanifah, Abu Yusuf dan Abu Thaur.
Terdapat satu pandangan yang ganjil dalam Mazhab Syafi‘i seperti yang disebutkan Al-Sarakhsi di dalam kitabnya
Al-Amali
: “Jika dia melihat berkali-kali sehingga terkeluar air mani, puasanya terbatal”, ini merupakan pandangan yang disebutkan oleh Ibn Al-Munzir daripada Al-Hasan Al-Basri. Perbuatan tersebut (melihat perempuan sehingga terkeluar mani) diumpamakan seperti bersetubuh, diwajibkan ke atas pelakunya untuk ganti puasa dan membayar
Kaffarah
.
[9]
Hukum pekerjaan sebagai
Content Moderator
ini pula perlu melihat kepada keadaan yang dilalui.
Jika
Content Moderator
 tersebut telah ditetapkan skop pekerjaannya, seperti membuat pemantauan dan tapisan terhadap kandungan dewasa (kandungan tidak bermoral atau lucah), dia perlu melihat kandungan tersebut dan tidak dibenarkan untuk beri kandungan tersebut kepada orang lain, kecuali jika dia tidak tahu sama ada kandungan tersebut melanggar polisi syarikat atau tidak, maka pada keadaan ini dia boleh diqiaskan dengan doktor lelaki di bahagian Sakit Puan yang mempunyai keperluan untuk melihat aurat perempuan pada keadaan darurat. Meskipun ia dibenarkan, dia perlu cakna bahawa keharusan tersebut bergantung kepada keperluan yang mendesak sahaja, jika tiada keperluan maka hukumnya kekal haram. Ini berdasarkan kaedah yang
masyhur
:
الضَرُورَاتُ تُقدَّرُ بِقَدْرِهَا
Maksudnya:

“Mudarat (hanya diambil) cukup sekadar yang perlu sahaja.”
Perbuatan melihat aurat secara berulang kali ini juga dilarang oleh Rasulullah SAW seperti di dalam hadith riwayat Ali bin Abi Talib RA:
 يَا عَلِيُّ لاَ تُتْبِعِ النَّظْرَةَ النَّظْرَةَ فَإِنَّ لَكَ الأُولَى وَلَيْسَتْ لَكَ الآخِرَةُ
Maksudnya:
 “Wahai Ali! Jangan kamu ikuti pandangan pertamamu dengan pandangan kedua dan selanjutnya. Milik kamu adalah pandangan yang pertama, tapi tidak yang kedua.”
Riwayat Abu Dawud (2149)
Jika
Content Moderator
tersebut telah ditetapkan untuk membuat pemantauan dan tapisan terhadap kandungan dewasa (kandungan tidak bermoral atau lucah), tetapi dia mempunyai pilihan untuk memberikannya kepada orang lain.
[10]
 Maka dia tidak lagi berada dalam keadaan darurat kerana mempunyai pilihan lain untuk tidak melakukan perkara yang mempunyai larangan yang jelas oleh syara‘.
Kesimpulan
Kami dapat simpulkan, jika
Content Moderator
tersebut tidak mempunyai pilihan lain untuk tidak menapis kandungan berunsur lucah atau memberikannya pada orang lain, maka
puasanya

sah dan tidak batal.
 Hal yang demikian kerana dia
mempunyai keperluan mendesak untuk menapis

kandungan-kandungan tersebut
 agar ia tidak tersebar di khalayak dan menjadi tatapan umum, maka
ia dibolehkan hanya atas desakan tersebut.
Keadaan itu juga
 tidak termasuk dalam kategori mengeluarkan air mani dengan sengaja melalui sentuhan terus
, sama ada dengan tangan atau mendatangi pasangan.
Meskipun begitu, kami menyarankan kepada masyarakat islam di Malaysia umumnya agar dapat
memilih kerjaya yang lebih baik dan menjaga diri serta maruahnya
 daripada terjerumus ke dalam perkara yang dilarang oleh agama.
Kami juga menasihatkan,
 sebaiknya dalam bulan puasa ini janganlah berfikir atau melihat perkara yang tidak memberi manfaat jika tiada keperluan
, dan sibukkanlah diri dengan amalan kebajikan yang dilipat gandakan pahalanya di bulan mulia ini. Firman Allah Taala dalam sebuah hadith Qudsi:
الصَّوْمُ لِي وَأَنَا أَجْزِي بِهِ، يَدَعُ شَهْوَتَهُ وَأَكْلَهُ وَشُرْبَهُ مِنْ أَجْلِي، وَالصَّوْمُ جُنَّةٌ
Maksudnya:

“Puasa itu untuk Aku, dan Aku sendiri akan mengganjarinya, orang yang berpuasa itu meninggalkan syahwatnya, makanannya dan minumannya kerana Aku, maka puasa itu ibarat perisai.”
Riwayat Bukhari (7492)
Wallahua‘lam.
[1]
 Surah Al-Nur: 30.
[2]
 Surah Al-Nur: 31.
[3]
 Lihat
Al-Fiqh Al-Manhaji
, 1/124.
[4]
 Lihat
Al-Fiqh ‘Ala Al-Mazahib Al-Arba‘ah
, 1/175;
Al-Fiqh Al-Manhaji
, 1/124.
[5]
 Lihat
https://en.wikipedia.org/wiki/Content_moderation
, disemak pada 6 April 2023.
[6]
 Lihat
Raudhah al-Talibin
, 2/247.
[7]
 Berbeza dengan perbuatan onani yang berlaku dengan cara membayangkan berserta sentuhan pada kemaluan.
[8]
 Lihat
al-Mu‘tamad fi al-Fiqh al-Syafi‘i
, 2/184.
[9]
 Lihat
Al-Majmu‘
, 6/322.
[10]
 Seperti
Content Moderator
perempuan, mereka lebih sesuai untuk memantau dan menapis kandungan yang mungkin mempunyai aurat perempuan lain.
Bertarikh:13 April 2023 bersamaan 22 Ramadhan 1444H


#128 Solat di Kawasan Siangnya Mencapai 6 Bulan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Bagaimana solat seseorang yang berada di kawasan yang malamnya mencecah sehingga 6 bulan. Begitu juga waktu siangnya. Hal ini sepertimana berlaku di kawasan artik.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kami mulakan dengan firman Allah SWT:
وَأَقِيمُوا الصَّلَاةَ وَآتُوا الزَّكَاةَ وَارْكَعُوا مَعَ الرَّاكِعِينَ
Maksudnya
: “
Dan dirikanlah kamu akan sembahyang dan keluarkanlah zakat, dan rukuklah kamu semua (berjemaah) bersama-sama orang-orang yang rukuk.”
[1]
Menurut al-Imam Abu al-Husain al-Subki bahawa ayat ini
dalil ijab (mewajibkan) solat ke atas semua manusia
, orang beriman bahkan kepada kanak-kanak, melainkan untuk mereka adalah ta`dib (pendidikan wajib ke atas ibu bapa) sekalipun daripada sudut hukum wajib ke atas kanak-kanak itu masih belum berlaku selagi belum mumayyiz, baligh dan berakal.
[2]
Dan firman Allah SWT lagi:
إِنَّ الصَّلَاةَ كَانَتْ عَلَى الْمُؤْمِنِينَ كِتَابًا مَّوْقُوتًا
Maksudnya
: “
Sesungguhnya sembahyang itu adalah satu ketetapan yang diwajibkan atas orang-orang yang beriman, yang tertentu waktunya.”
[3]
Kedua-dua ayat di atas merupakan antara dalil-dalil pensyariatan solat ke atas setiap orang Islam di atas muka bumi ini. Menunaikan solat merupakan kewajipan dan juga fardhu ‘ain ke atas semua orang Islam yang mukallaf iaitu individu muslim yang baligh berakal dan suci bersih.
[4]
Firman-Nya lagi:
وَمَا أُمِرُوا إِلَّا لِيَعْبُدُوا اللَّهَ مُخْلِصِينَ لَهُ الدِّينَ حُنَفَاءَ وَيُقِيمُوا الصَّلَاةَ وَيُؤْتُوا الزَّكَاةَ ۚ وَذَٰلِكَ دِينُ الْقَيِّمَةِ
Maksudnya:
 “Pada hal mereka tidak diperintahkan melainkan
supaya menyembah Allah dengan mengikhlaskan ibadat kepadaNya,
 lagi tetap teguh di atas tauhid; dan supaya mereka mendirikan sembahyang serta memberi zakat. Dan yang demikian itulah Ugama yang benar.”
[5]
Perkataan “
hunafa
” dalam ayat di atas merujuk kepada orang-orang yang berada dalam keadaan istiqamah terhadap agama mereka, lalu Allah menyuruh mereka untuk beribadah kepadanya dengan ikhlas sebagai syarat ketika melaksanakan solat dan mengeluarkan zakat.
[6]
Solat adalah satu kewajipan yang tidak boleh ditinggalkan dalam apa jua keadaan sekalipun. Dan waktunya juga adalah waktu yang telah ditetapkan berdasarkan firman Allah SWT di atas.
Nabi SAW juga menjelaskan dengan begitu terperinci tentang lima waktu solat yang wajib dilakukan. Daripada Abdullah Bin Amru bin al-‘As. Nabi SAW bersabda:
وَقْتُ الظُّهْرِ إِذَا زَالَتْ الشَّمْسُ وَكَانَ ظِلُّ الرَّجُلِ كَطُولِهِ مَا لَمْ يَحْضُرْ الْعَصْرُ وَوَقْتُ الْعَصْرِ مَا لَمْ تَصْفَرَّ الشَّمْسُ وَوَقْتُ صَلَاةِ الْمَغْرِبِ مَا لَمْ يَغْرُبْ الشَّفَقُ وَوَقْتُ صَلَاةِ الْعِشَاءِ إِلَى نِصْفِ اللَّيْلِ الْأَوْسَطِ وَوَقْتُ صَلَاةِ الصُّبْحِ مِنْ طُلُوعِ الْفَجْرِ مَا لَمْ تَطْلُعْ الشَّمْسُ فَإِذَا طَلَعَتْ الشَّمْسُ فَأَمْسِكْ عَنْ الصَّلَاةِ فَإِنَّهَا تَطْلُعُ بَيْنَ قَرْنَيْ شَيْطَانٍ
Maksudnya:
 “Waktu Zuhur adalah ketika matahari tergelincir. Iaitu bila bayang seseorang sama dengan ketinggiannya. Waktu asar adalah selagimana matahari tidak kekuningan. Waktu solat Maghrib selagimana mega tidak hilang. Waktu solat Isyak pula berpanjangan sehingga sebahagian tengah malam. Dan waktu solat Subuh bermula terbitnya fajar dan berpanjangan selagimana matahati tidak terbit. Jika matahari sudah terbit maka berhenti bersolat
. Kerana pada waktu itu, matahari terbit di antara dua tanduk Syaitan.”
[7]
Walau apa jua keadaan, solat mesti ditunaikan pada waktunya.  Dan solat yang dilakukan sebelum masuk waktunya adalah tidak sah dan perlu diulangi solat itu jika masih didalam waktu solat tersebut dan perlu diqadha’ solat itu jika sudah keluar daripada waktu solat tersebut.
[8]
Bagi persoalan yang dikemukakan, siang di kawasan artik mencapai 6 bulan sehingga tidak boleh dibezakan bilakah matahari terbit dan bilakah matahari terbenam. Situasi seperti menyebabkan kesukaran untuk menentukan waktu solat. Melihat kepada situasi ini para ulama memberikan 2 solusi penyelesaian agar solat boleh ditunaikan pada waktunya.
Pertama
: Waktu solat boleh ditentukan berpandukan waktu solat di negara terdekat yang siang dan malamnya boleh dibezakan dalam masa 24 jam. Ini berdasarkan hasil istinbat dari hadis yang diriwayatkan oleh Talhah Bin Ubaidillah. Nabi SAW bersabda:
خَمْسُ صَلَوَاتٍ فِى الْيَوْمِ وَاللَّيْلَةِ
Maksudnya: “
Lima solat adalah pada (waktu) siang dan malam.”
[9]
Pandangan ini juga berdasarkan peristiwa Isra’ dan Mikraj ketika mana Nabi saw ditaklifkan dengan 50 waktu solat. Nabi berulang-alik sehingga dikurangkan menjadi 5 waktu solat. Sehinggalah Allah berfirman  :
يَا مُحَمَّدُ إِنَّهُنَّ خَمْسُ صَلَوَاتٍ كُلَّ يَوْمٍ وَلَيْلَةٍ
Maksudnya: “
Wahai Muhammad, kesemuanya adalah lima kali solat pada waktu siang dan malam.”
[10]
Maka mana-mana negera terdekat yang siang dan malamnya boleh dibezakan dalam 24 jam, perlu diikut waktu tersebut untuk menentukan waktu solat. Seperti contoh, antara negara terdekat adalah negara Sweden. Di Sweden waktu matahari terbit adalah pada pukul 3.51 pagi dan terbenam pada pukul 9.40 malam.Jika dikira-kira maka waktu zohor akan masuk pada pukul 12.45 tengahari. Waktu asar pada pukul 5.18 petang, waktu Isyak pada pukul 11.23 malam dan waktu subuh pada pukul 1.57 pagi.
Kedua
: Mengikut waktu solat Mekah.Ini kerana waktu di Mekah lebih muktadil jika dibandingkan dengan negara-negara sekitar artik. Di situ la tempat turunnya wahyu. Ini dapat dilihat apabila Allah swt menyebut Mekah sebagai Ummul Qura pusat bagi kawasan-kawasan sekitar. Firman Allah swt :
وَلِتُنذِرَ أُمَّ ٱلْقُرَىٰ وَمَنْ حَوْلَهَا ۚ
Maksudnya:
 “Dan supaya engkau memberi peringatan kepada penduduk “Ummul-Qura” (Makkah) serta orang-orang yang tinggal di kelilingnya.”
[11]
Ini adalah pandangan Syeikh Ali al-Qurah Daghi
[12]
, Sheikh Rasyid Redha
[13]
, Syeikh Mustafa al-Zarqa’ dan juga fatwa yang dikeluarkan oleh Hai’ah Kibar Ulama di Saudi.
Kesimpulannya, kami lebih cenderung kepada pandangan yang kedua disebabkan waktu di negara Mekah adalah lebih muktadil berbanding negara-negara di sekitar artik.Ini memberi keluasan dan keringanan berbanding waktu di negara terdekat yang mana jarak antara waktu solat agak dekat yang boleh menyebabkan kesusahan.
Akan tetapi kami menasihatkan agar merujuk terlebih dahulu pihak autoriti Muslim di sana (jika ada) agar tidak berlakunya salah faham dan perselisihan.
Wallahu a’lam.
Bertarikh: 17/11/2021 bersamaan 12 Rabiul Akhir 1443H
[1]
 Surah al-Baqarah (43)
[2]
 Lihat
Bahrul Muhit
 oleh Imam Badruddin al-Zarkasyi, 2/59
[3]
 Surah al-Nisa’ (103)
[4]
 Lihat
al-Majmu’ Syarh al-Muhazzab
; 3/3
[5]
 (Surah al-Bayyinah: 5)
[6]
 Lihat
al-Hawi al-Kabir
 oleh Imam al-Mawardi, 2/3
[7]
 Riwayat Muslim (173)
[8]
 Lihat
al-Mu’tamad fi al-Fiqh al-Syafie
, 1/206
[9]
 Riwayat Muslim (109)
[10]
 Riwayat Muslim (429)
[11]
 (Surah al-‘An’am: 92)
[12]

http://www.qaradaghi.com/chapterDetails.aspx?ID=659
[13]
 Lihat
Fatawa Rasyid Ridha
 (5/2577-2588)


#1280: Hukum Tahnik Anak Tanpa Air Zam-Zam

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Kalau air zam zam tiada, bolehkah tahnik dilakukan?
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Mukadimah
Air zamzam merupakan penghulu bagi segala air dan sebaik-baik air di atas muka bumi ini. Zamzam adalah nama bagi sebuah telaga yang berada di dalam Masjidil Haram di Makkah. Kemunculan telaga ini adalah pada zaman Nabi Ismail bin Ibrahim A.S, apabila Allah SWT telah sediakan air dari telaga ini bagi menghilangkan kelaparan dan dahaga buat dirinya dan ibunya, apabila mereka sudah kehabisan bekalan air di Makkah yang tandus pada ketika itu.
Di antara keistimewaan air Zamzam ini ialah ia merupakan air yang diberkati dan boleh mengenyangkan sesiapa yang meminumnya serta penawar daripada penyakit. Perkara ini kami telah bahaskan secara panjang lebar dalam dua artikel kami iaitu:
#369 Keberkatan Air Zamzam Tidak Terikat dengan Tanah Haram.
#374 Keharusan Membawa Air Zamzam Keluar dari Makkah.
#436 Mandi dengan Air Zamzam.
Hukum menggunakan air zam-zam untuk mentahnik
Tahnik bermaksud membelah mulut bayi yang baru dilahirkan, dengan menggunakan buah tamar (kurma) yang dikunyah dan kemudiannya, digosokkan ke mulut bayi di bahagian lelangit mulut, dan sebahagiannya lagi masuk ke dalam perut bayi tersebut. Amalan mentahnikkan bayi merupakan suatu sunnah yang thabit menerusi beberapa nas syarak. Antaranya adalah sebuah hadis yang diriwayatkan oleh Ummu al-Mu’minin A’isyah R.Anha beliau berkata:
أَنَّ رَسُولَ اللَّهِ صلى الله عليه وسلم كَانَ يُؤْتَى بِالصِّبْيَانِ فَيُبَرِّكُ عَلَيْهِمْ وَيُحَنِّكُهُمْ
Maksudnya : Sesungguhnya Rasulullah S.A.W telah dibawa kepada baginda anak-anak kecil, kemudian baginda mendoakan keberkatan ke atas anak-anak tersebut dan mentahnik mereka.
Riwayat Muslim (2147)
Hadith ini menunjukkan anjuran dalam mentahnik bayi yang baru dilahirkan dan membawanya kepada mereka yang soleh Demikian juga disunatkan untuk orang-orang soleh tersebut mendoakan keberkatan kepada bayi-bayi yang dibawa kepadanya. Sepertimana yang diriwayatkan oleh Anas bin Malik R.A beliau berkata:
 ذَهَبْتُ بِعَبْدِ اللَّهِ بْنِ أَبِي طَلْحَةَ الأَنْصَارِيِّ إِلَى رَسُولِ اللَّهِ صلى الله عليه وسلم حِينَ وُلِدَ وَرَسُولُ اللَّهِ صلى الله عليه وسلم فِي عَبَاءَةٍ يَهْنَأُ بَعِيرًا لَهُ فَقَالَ هَلْ مَعَكَ تَمْرٌ فَقُلْتُ نَعَمْ فَنَاوَلْتُهُ تَمَرَاتٍ فَأَلْقَاهُنَّ فِي فِيهِ فَلاَكَهُنَّ ثُمَّ فَغَرَ فَا الصَّبِيِّ فَمَجَّهُ فِي فِيهِ فَجَعَلَ الصَّبِيُّ يَتَلَمَّظُهُ
Maksudnya: Aku membawa Abdullah bin Abi Talhah Al-Ansari kepada Rasulullah S.A.W ketika dia baru dilahirkan dan Rasulullah S.A.W pada ketika itu memakai jubah berbulu sedang menguruskan seekor unta milik baginda. Lalu baginda S.A.W berkata : ‘’Adakah bersama dengan kamu tamar (kurma) ?’’. Aku menjawab: ‘’Ada’’. Lalu aku pun memberikan beberapa biji tamar kepada baginda, kemudian baginda memasukkan tamar itu ke dalam mulut dan melembutkannya dan baginda membuka mulut anak itu serta menyuapkan kurma tadi ke dalam mulut anak tersebut dan bayi itu pun menggerak-gerakkan lidah sambal menghisap manisnya.
Riwayat Muslim (2144)
Berdasarkan hadith di atas, dapat difahami di sini bahawa:
Perbuatan mentahnik bayi yang baru dilahirkan adalah sunat.
Disunatkan bayi tersebut ditahnik oleh orang-orang soleh sama ada lelaki atau perempuan.
Begitu juga, Imam Nawawi menyebut dalam kitabnya:
كَوْنُ التَّحْنِيكِ بِتَمْرٍ وَهُوَ مُسْتَحَبٌّ وَلَوْ حَنَّك بِغَيْرِهِ حَصَلَ التَّحْنِيكُ وَلَكِنَّ التَّمْرَ أَفْضَلُ
Maksudnya : Perbuatan tahnik dengan tamar (kurma) adalah mustahab (sunat). Sekiranya tahnik dilakukan dengan selain kurma maka tetap terhasil tahnik tersebut akan tetapi dengan kurma adalah lebih afdhal. (Lihat
Syarah Al-Nawawi ‘ala Muslim
, 14/124)
Kesimpulan
Berdasarkan kepada perbahasan dan perbincangan di atas, kami berpendapat bahawa harus menggunakan air zamzam untuk mentahnik bayi, akan tetapi ia bukanlah satu kemestian. Pada asalnya, tahnik ini dilakukan hanya dengan buah kurma sahaja. Namun, mutaakhir ini, masyarakat banyak menjadikan air zam-zam itu sebagai salah satu bahan yang digunakan untuk mentahnik bayi mereka. Hakikatnya, ia bukanlah suatu kemestian, akan tetapi  sekadar untuk mengambil berkat dari air zam-zam tersebut.
Bertarikh:13 April 2023 bersamaan 22 Ramadhan 1444H


#1281: Hukum Tidak Mahu Anak

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum. Apakah hukum sengaja tidak mahu anak (childfree by choice, bukan childless by chance)?
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Anak merupakan satu anugerah yang dikurniakan oleh Allah SWT kepada pasangan yang mendirikan rumahtangga. Sepertimana firman Allah SWT:
يَهَبُ لِمَن يَشَاءُ إِنَاثًا وَيَهَبُ لِمَن يَشَاءُ الذُّكُورَ
Maksudnya: “… dia mengurniakan anak-anak perempuan kepada sesiapa yang dikehendakiNya, dan mengurniakan anak-anak lelaki kepada sesiapa yang dikehendaki Nya.”
(Surah al-Syura : 49)
Begitu juga, dalam ayat yang seterusnya:
أَوْ يُزَوِّجُهُمْ ذُكْرَانًا وَإِنَاثًا ۖ وَيَجْعَلُ مَن يَشَاءُ عَقِيمًا ۚ إِنَّهُ عَلِيمٌ قَدِيرٌ
Maksudnya: “Atau Dia mengurniakan mereka kedua-duanya – anak-anak lelaki dan perempuan, dan Dia juga menjadikan sesiapa yang dikehendaki Nya mandul. Sesungguhnya Dia Maha Mengetahui, lagi Maha Kuasa.”
(Surah al-Syura: 50)
Menurut Syeikh al-Maraghi dalam tafsirnya, Allah SWT mampu untuk mengurniakan anak lelaki dan perempuan kepada sesiapa yang Dia kehendaki dan tidak menganugerahkan keturunan kepada sesiapa yang Dia kehendaki. (Lihat
Tafsir al-Maraghi
, 13/6174)
Berbalik kepada soalan yang diajukan, bagi pasangan yang tidak mempunyai anak, hukumnya tidak berdosa di sisi syarak. Hal ini kerana hanya Allah SWT sahaja berkuasa dalam mengurniakan keturunan kepada hamba yang dikehendakiNya. Demikian juga, sekiranya mereka tidak berusaha atau tidak mahu untuk mendapatkan anak, hukumnya adalah tidak berdosa. Namun demikian, mereka perlu mengetahui kelebihan yang diperolehi melalui anak-anak mereka. Daripada Abu Hurairah R.A, Nabi SAW bersabda:
إِذَا مَاتَ الإِنْسَانُ انْقَطَعَ عَمَلُهُ إِلاَّ مِنْ ثَلاَثَةٍ مِنْ صَدَقَةٍ جَارِيَةٍ وَعِلْمٍ يُنْتَفَعُ بِهِ وَوَلَدٍ صَالِحٍ يَدْعُو لَهُ
Maksudnya: “Apabila matinya seseorang insan, maka akan terputuslah amalannya melainkan tiga perkara iaitu: sedekah jariah, ilmu yang dimanfaatkan dan juga anak soleh (atau solehah) yang mendoakan kepada kedua ibubapanya.”
Riwayat Muslim (1631)
Kesimpulan
Anak merupakan anugerah yang dikurniakan oleh Allah SWT kepada pasangan yang Dia kehendaki. Oleh itu, bagi pasangan yang tidak mahu zuriat,
ia tidak dikira sebagai satu kesalahan dan berdosa di sisi syarak.
Hal ini kerana Allah SWT sahaja yang berkuasa untuk mengurniakan cahaya mata kepada pasangan-pasangan yang Dia kehendaki. Namun demikian, kami berpendapat sekiranya saudari sudah bersedia untuk dikurniakan anak, maka sebaiknya saudari berbuat demikian kerana anak itu penyeri sebuah rumah tangga. Begitu juga, ia merupakan salah satu matlamat perkahwinan bagi meluaskan lagi umat Nabi Muhammad SAW. Firman Allah SWT:
ذُرِّيَّةً بَعْضُهَا مِن بَعْضٍ ۗ
Maksudnya: (Mereka kembang biak sebagai) satu keturunan (zuriat) yang setengahnya berasal dari setengahnya yang lain. Dan (ingatlah), Allah sentiasa Mendengar, lagi sentiasa Mengetahui.
(Surah Ali Imran:34)
Bertarikh:13 April 2023 bersamaan 22 Ramadhan 1444H


#1282: Cincin Berukir Kalimah Allah Atau Rasulullah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato Seri, apa hukum memakai cincin yang ada kalimah Allah atau Rasulullah, kemudian dia masuk ke dalam tandas?
Jawapan:
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Dalam menjawab persoalan di atas, kami nukilkan hadith yang diriwayatkan daripada Anas bin Malik R.A, katanya:
أَنَّ النَّبِيَّ صَلَّى اللَّهُ عَلَيْهِ وَسَلَّمَ كَانَ إِذَا دَخَلَ الْخَلاَءَ وَضَعَ خَاتَمَهُ
Maksudnya:
“Bahawa Nabi SAW apabila masuk ke dalam tandas, Baginda akan menanggalkan cincinnya.”
Riwayat Ibn Majah (303)
Ibn Qudamah menyatakan: “Apabila seseorang itu hendak masuk ke dalam bilik air dan terdapat bersamanya sedikit daripada sebutan nama Allah, maka disunatkan untuk dia membukanya.” (Lihat
al-Mughni
, 1/167)
Al-Mardawi menyebut: “Pendapat yang sahih dalam mazhab (Hanbali) adalah, makruh bagi seseorang itu masuk ke dalam bilik air dengan membawa sesuatu yang terdapat nama Allah padanya.” (Lihat
al-Insaf,
1/94)
Syeikh Muhammad al-Mubarakfuri berkata:
قَوْلُهُ (إِذَا دَخَلَ الْخَلَاءَ) أَيْ أَرَادَ دُخُولَهُ قَوْلُهُ (نَزَعَ) أَيْ أَخْرَجَ من أصبعه (خاتمه)
“Yakni, apabila Rasulullah SAW hendak masuk ke dalam bilik air, maka Baginda menanggalkan cincin daripada jarinya. (Lihat
Tuhfah al-Ahwazi,
5/348)
Syeikh ‘Ali al-Qari berkata:
لِأَنَّ نَقْشَهُ مُحَمَّدٌ رَسُولُ اللَّهِ وَفِيهِ دَلِيلٌ عَلَى تَنْحِيَةِ الْمُسْتَنْجِي اسْمَ اللَّهِ وَاسْمَ رَسُولِهِ وَالْقُرْآنَ كَذَا قَالَهُ الطِّيبِيُّ قَالَ الأبهري ويعم الرسل
Ini kerana ukiran cincin itu adalah Muhammad Rasulullah. Dan pada hadis ini menunjukkan bahawa orang yang sedang beristinja’ itu perlu menanggalkan sesuatu yang terdapat nama Allah, nama Rasul-Nya dan juga ayat al-Quran. (Lihat
Mirqat al-Mafatih,
2/57)
Ibn Hajar berkata:
اسْتُفِيدَ مِنْهُ أَنَّهُ يُنْدَبُ لِمُرِيدِ التَّبَرُّزِ أَنْ يُنَحِّيَ كُلَّ مَا عَلَيْهِ مُعَظَّمٌ مِنَ اسم الله تعالى أو نبي أو مالك فَإِنْ خَالَفَ كُرِهَ انْتَهَى
Bahawa disunatkan bagi sesiapa yang ingin menunaikan hajatnya (membuang air) untuk menanggalkan semua yang terdapat pada dirinya dari sesuatu yang dimuliakan seperti nama Allah atau nama Nabi. Sekiranya dia menyelisihinya, maka perbuatan itu adalah makruh. (Dinukilkan dalam
Mirqat al-Mafatih,
2/57)
Imam al-Nawawi berkata: Hadis Anas ini merupakan hadis yang masyhur. Adapun hukum berkenaan permasalahan ini, maka para ashab kami (al-Syafi’iyyah) telah sepakat bahawa
sunat menanggalkan apa-apa yang terdapat padanya nama Allah ketika seeorang itu ingin masuk ke dalam bilik air, dan ianya tidak wajib ditanggalkan.
 Antara yang menyatakan secara
sarih
(jelas) bahawa hukumnya
mustahab
adalah
musannif
(Imam al-Syirazi) dan gurunya al-Qadhi Abu al-Tayyib. Kata al-Mutawalli dan al-Rafi’i serta selain keduanya: “Tidak ada perbezaan sama ada ia tertulis di atas dirham, dinar, cincin atau selainnya.” (Lihat
al-Majmu’,
2/73)
Berdasarkan kenyataan di atas, kami nyatakan bahawa sunat bagi seseorang untuk menanggalkan terlebih dahulu cincin yang terdapat kalimah Allah atau Rasulullah padanya, sebelum memasuki bilik air. Jika seseorang memakai cincin yang tertulis kalimah Allah atau Rasulullah padanya, maka hukumnya adalah makruh.
Wallahu a’lam.
Bertarikh:13 April 2023 bersamaan 22 Ramadhan 1444H


#1283: Melihat Aurat Sendiri

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato Seri, apa hukum seseorang bertelanjang dan melihat auratnya sendiri?
Jawapan:
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Dalam menjawab persoalan di atas, kami nukilkan daripada kitab
al-Mausu’ah al-Fiqhiyyah al-Kuwaitiyyah
yang menyebut:
كَمَا يَجِبُ سَتْرُ الْعَوْرَةِ عَنْ أَعْيُنِ النَّاسِ يَجِبُ كَذَلِكَ سَتْرُهَا وَلَوْ كَانَ الإنْسَانُ فِي خَلْوَةٍ، أَيْ فِي مَكَانٍ خَالٍ مِنَ النَّاسِ. وَالْقَوْل بِالْوُجُوبِ هُوَ مَذْهَبُ الْحَنَفِيَّةِ عَلَى الصَّحِيحِ، وَهُوَ مَذْهَبُ الشَّافِعِيَّةِ وَالْحَنَابِلَةِ، وَقَال الْمَالِكِيَّةُ: يُنْدَبُ سَتْرُ الْعَوْرَةِ فِي الْخَلْوَةِ.
“Sepertimana wajib untuk menutup aurat daripada pandangan manusia, maka wajib juga menutup aurat meskipun seseorang berada secara bersendirian, iaitu ketika dia berada di tempat yang sunyi (jauh) daripada pandangan manusia. Para ulama yang berpendapat dengan hukum wajib ini adalah ulama mazhab Hanafi mengikut pendapat yang sahih, ulama’ Syafi’iyyah dan Hanabilah. Manakala ulama mazhab Maliki menyebut: “Sunat hukumnya menutup aurat sendiri ketika bersunyian.”
وَالسَّتْرُ فِي الْخَلْوَةِ مَطْلُوبٌ حَيَاءً مِنَ اللَّهِ تَعَالَى وَمَلاَئِكَتِهِ، وَالْقَائِلُونَ بِالْوُجُوبِ قَالُوا: إِنَّمَا وَجَبَ لإِطْلاَقِ الأمْرِ بِالسَّتْرِ؛ وَلأِنَّ اللَّهَ تَعَالَى أَحَقُّ أَنْ يُسْتَحْيَا مِنْهُ، وَفِي حَدِيثِ بَهْزِ بْنِ حَكِيمٍ عَنْ أَبِيهِ عَنْ جَدِّهِ قَال:
Menutup aurat ketika bersendirian adalah dituntut sebagai (menzahirkan) sikap malu kepada Allah SWT dan para malaikat-Nya. Mereka yang berpendapat dengan wajib menyatakan: “Sesungguhnya diwajibkan menutup aurat (walaupun ketika bersendirian) adalah berdasarkan kepada perintah untuk menutup yang bersifat mutlak, dan juga kerana Allah SWT itu lebih layak untuk seseorang malu terhadap-Nya, sepertimana disebut dalam hadis Bahz bin Hakim, daripada bapanya, daripada datuknya, katanya:
قُلْتُ: يَا رَسُول اللَّهِ، عَوْرَاتُنَا مَا نَأْتِي مِنْهَا وَمَا نَذَرُ؟ قَال: احْفَظْ عَوْرَتَكَ إِلاَّ مِنْ زَوْجَتِكَ أَوْ مِمَّا مَلَكَتْ يَمِينُكَ، فَقَال: الرَّجُل يَكُونُ مَعَ الرَّجُل؟ قَال: إِنِ اسْتَطَعْتَ أَنْ لاَ يَرَاهَا أَحَدٌ فَافْعَل، قُلْتُ: وَالرَّجُل يَكُونُ خَالِيًا؟ قَال: فَاللَّهُ أَحَقُّ أَنْ يُسْتَحْيَا مِنْهُ.
Maksudnya:
Aku bertanya: “Wahai Rasulullah. Aurat kami ini, siapa yang boleh lihat dan siapa yang perlu kami awasi?” Rasulullah SAW bersabda: “Peliharalah auratmu, melainkan daripada isterimu atau hamba sahayamu.” Dia bertanya lagi: “Jika lelaki ketika bersama dengan lelaki?” Baginda SAW menjawab: “Jika engkau mampu agar tidak dilihat aurat oleh seorang pun, maka hendaklah engkau lakukan.” Dia bertanya lagi: “Jika seorang lelaki itu bersendirian?” Baginda SAW bersabda: “Maka Allah lebih berhak untuk seseorang itu malu terhadap-Nya.”

Riwayat Abu Daud (4017), al-Tirmizi (2769), al-Nasa’i dalam al-Sunan al-Kubra (8972), Ibn Majah (1920) dan Ahmad (20034). Imam al-Tirmizi berkata, Hadis ini hasan. Syeikh Syu’aib al-Arna’ut menyatakan isnadnya hasan dalam takhrij al-Musnad.
وَالسَّتْرُ فِي الْخَلْوَةِ مَطْلُوبٌ إِلاَّ لِحَاجَةٍ، كَاغْتِسَالٍ وَتَبَرُّدٍ وَنَحْوِهِ
Justeru, menutup aurat ketika bersendirian itu adalah dituntut melainkan jika terdapat hajat dan keperluan, seperti mandi, menyejukkan badan dan seumpamanya.
(Lihat
Hasyiyah Ibn ‘Abidin,
1/270;
al-Fawakih al-Dawani,
2/407;
Minah al-Jalil,
1/134;
Mughni al-Muhtaj,
1/185 dan
Kassyaf al-Qina’,
1/264. Seperti dalam
al-Mausu’ah al-Fiqhiyyah al-Kuwaitiyyah,
24/176)
Terdapat sebuah hadis daripada Nabi SAW bahawa Nabi Musa AS mandi dalam keadaan tidak berpakaian di tempat yang jauh daripada orang ramai. Daripada Abu Hurairah R.A, bahawa Rasulullah  SAW bersabda:
كَانَتْ بَنُو إِسْرَائِيلَ يَغْتَسِلُونَ عُرَاةً، يَنْظُرُ بَعْضُهُمْ إِلَى بَعْضٍ، وَكَانَ مُوسَى صَلَّى اللهُ عَلَيْهِ وَسَلَّمَ يَغْتَسِلُ وَحْدَهُ، فَقَالُوا: وَاللهِ مَا يَمْنَعُ مُوسَى أَنْ يَغْتَسِلَ مَعَنَا إِلَّا أَنَّهُ آدَرُ، فَذَهَبَ مَرَّةً يَغْتَسِلُ، فَوَضَعَ ثَوْبَهُ عَلَى حَجَرٍ، فَفَرَّ الحَجَرُ بِثَوْبِهِ، فَخَرَجَ مُوسَى فِي إِثْرِهِ، يَقُولُ: ثَوْبِي يَا حَجَرُ، حَتَّى نَظَرَتْ بَنُو إِسْرَائِيلَ إِلَى مُوسَى، فَقَالُوا: وَالله مَا بِمُوسَى مِنْ بَأْسٍ، وَأَخَذَ ثَوْبَهُ، فَطَفِقَ بِالحَجَرِ ضَرْبًا».” فَقَالَ أَبُو هُرَيْرَةَ: وَالله إِنَّهُ لَنَدَبٌ بِالحَجَرِ، سِتَّةٌ أَوْ سَبْعَةٌ، ضَرْبًا بِالحَجَرِ.
Maksudnya: “Orang-orang Bani Israil dahulu mandi bertelanjang, mereka melihat kepada satu sama lain dan Nabi Musa A.S mandi seorang diri.” Maka mereka berkata: “Demi Allah, tiada yang menegah Musa mandi bersama melainkan kerana burut zakarnya.” Pernah sekali Musa pergi untuk mandi lalu meletakkan pakaiannya di atas batu. Maka batu itu lari membawa pakaiannya. Musa terus keluar (dari tempat mandinya) mengejar batu itu sambil berkata: “Pakaianku wahai batu.” Sehingga orang-orang Bani Israil melihat kepada Musa. Pada ketika itu barulah mereka berkata: “Tidak ada apa-apa kekurangan pun pada Musa. Musa mengambil pakaiannya dan memukul batu itu.” Abu Hurairah berkata: “Demi Allah sesungguhnya ada enam atau tujuh kesan pukulan di atas batu itu.”
 Riwayat al-Bukhari (278)
Ibn Battal menjelaskan: “Adapun mandian yang dilakukan oleh Bani Israil dalam keadaan telanjang dengan melihat antara satu sama lain, maka ia menunjukkan mereka menderhakai Musa pada perkara tersebut, tidak mengikut sunnahnya kerana Baginda mandi sekira-kira tiada orang yang melihat kepada Baginda, dan mencari kawasan yang tiada orang. Sedangkan, mereka wajib mengikuti Baginda dalam perbuatan tersebut. Walaupun perbuatan mereka mandi telanjang ketika berseorangan di bawah pengetahuan Musa dan dia memperakuinya, namun tidak wajib bagi kita mengikutinya kerana dalam Syariat kita, hendaklah menutup aurat daripada ditonjolkan aurat pada mata-mata manusia. Ia adalah fardhu ke atas kita. Manakala menutupnya (aurat) adalam keadaan berseorangan adalah baik, dan bukan wajib.” (Lihat
Syarah Sahih al-Bukhari,
1/392)
Selain itu, terdapat hadis lain, yang menceritakan bahawa Nabi Ayub AS juga mandi tanpa seurat benang. Sabda Nabi SAW:
بَيْنَا أَيُّوبُ يَغْتَسِلُ عُرْيَانًا فَخَرَّ عَلَيْهِ جَرَادٌ مِنْ ذَهَبٍ، فَجَعَلَ أَيُّوبُ يَحْتَثِي فِي ثَوْبِهِ، فَنَادَاهُ رَبُّهُ يَا أَيُّوبُ، أَلَمْ أَكُنْ أَغْنَيْتُكَ عَمَّا تَرَى قَالَ بَلَى وَعِزَّتِكَ وَلَكِنْ لاَ غِنَى بِي عَنْ بَرَكَتِكَ
Maksudnya: “
Sewaktu Nabi Ayyub AS mandi dalam keadaan telanjang, tiba-tiba jatuhlah di depannya seekor belalang emas. Ayyub pun segera hendak mengambil kainnya, maka baginda pun dipanggil oleh Tuhannya, “Wahai Ayyub, bukankah engkau telah cukup kaya hingga tidak memerlukan lagi barang (belalang emas) yang kau lihat itu?” Ujar Ayyub, “Benar wahai Tuhanku, tetapi aku tidak boleh mengabaikan keberkatan-Mu.”
Riwayat al-Bukhari (279)
Al-Hafiz Ibn Hajar berkata: “Imam al-Bukhari menggunakan hadis tentang kisah Nabi Musa dan Nabi Ayyub ini sebagai hujah bahawa dibolehkan mandi secara telanjang. Hal ini kerana, menurut Ibn Battal, bahawa Nabi Musa dan Nabi Ayyub adalah Nabi yang kita diperintahkan untuk mengikuti mereka. Tetapi kaedah pendalilan daripada hadis ini tepat jika kita berpegang kepada prinsip kaedah dalil syarak para Nabi terdahulu sebelum syariat kepada Nabi Muhammad dan berpegang ia adalah syarak bagi kita juga.
Kemudian Ibn Hajar berkata bahawa bentuk pendalilan yang lebih jelas ialah dengan mengatakan Nabi SAW menceritakan kisah dua Nabi ini tanpa memberi sebarang komentar dari sudut mereka mandi telanjang. Ini bermakna syarak mereka dalam hal ini bersamaan dengan syarak kita. Oleh itu, hukum mandi telanjang adalah makruh, dan sebahagian Syafi’iyyah menguatkan pendapat haram. Al-Hafiz Ibn Hajar berkata: “Yang masyhur adalah makruh jika bersendirian.”
Ibn al-Muhallab berkata: “Pada hadith Musa dan Ayyub adalah dalil keharusan bertelanjang ketika bersendirian untuk tujuan mandi dan sebagainya, sekira-kira tenteram daripada mata-mata manusia, kerana Ayyub dan Musa adalah antara manusia yang diperintahkan kita agar mengikut petunjuk mereka.” (Lihat
Syarah Sahih al-Bukhari
 oleh Ibn al-Batthal, 1/393) Dalil keharusan di atas adalah berdasarkan syarak umat sebelum kita.
Imam al-Nawawi berkata: “Inilah mazhab kita (harus untuk mandi telanjang). Al-Qadhi ‘Iyadh menukilkan majoriti ulama’ tentang keharusan mandi dalam keadaan telanjang ketika berseorangan.” (Lihat
al-Majmu’ Syarh al-Muhazzab,
2/197)
Al-Hafiz Ibn Hajar berkata: “Kesimpulannya, hukum sesiapa yang mandi tanpa seurat benang (telanjang) – sekiranya dia berada di tempat yang tersembunyi dan tidak dilihat oleh sesiapa pun yang diharamkan daripada melihat auratnya – maka halal baginya untuk melakukannya. Namun, yang afdhal adalah menutup auratnya kerana malu terhadap Allah SWT.” (Dinukilkan dalam
Mirqaat al-Mafatih
, 2/368)
Berdasarkan keterangan di atas, kami nyatakan bahawa hukum membuka aurat ketika bersendirian adalah harus, sekiranya terdapat keperluan seperti seseorang itu ingin qadha hajat,
tabarrud
(menghilangkan panas), berubat, menukar pakaian dan seumpamanya. Wallahu a’lam.
Bertarikh:13 April 2023 bersamaan 22 Ramadhan 1444H


#1284: Sifat Qana’ah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato Seri, boleh jelaskan berkenaan maksud qana’ah dan kelebihannya?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Dalam menjawab persoalan di atas, kami mulakan dengan firman Allah SWT:
مَنْ عَمِلَ صَالِحًا مِّن ذَكَرٍ أَوْ أُنثَىٰ وَهُوَ مُؤْمِنٌ فَلَنُحْيِيَنَّهُ حَيَاةً طَيِّبَةً
Maksudnya: “
Sesiapa yang beramal soleh, dari lelaki atau perempuan, sedang ia beriman, maka sesungguhnya Kami akan menghidupkan dia dengan kehidupan yang baik.”
(Surah al-Nahl: 97)
Ibn Kathir berkata: lni adalah janji Allah SWT, di mana seorang mukmin yang mengerjakan amal soleh akan diberikan kehidupan yang baik di dunia dan di akhirat. Supaya dia meraih janji ini, maka dia hendaklah menjadi orang yang beriman kepada Allah dan Rasul-Nya, mengerjakan amal soleh yang diperintahkan dan disyariatkan oleh Allah SWT, mengerjakannya dengan ikhlas kerana Allah, serta mengikuti Kitab Allah dan Sunnah Rasul-Nya.
Sesiapa yang tetap seperti itu, dia akan meraih apa yang dijanjikan oleh Allah, sama ada dia lelaki mahupun perempuan. Orang beriman yang soleh ini akan diberi kehidupan yang baik oleh Allah SWT. Kehidupan yang baik ini mencakupi seluruh bentuk ketenangan daripada segala aspek.
lbn Abbas mentafsirkan kehidupan yang baik dengan rezeki yang baik dan halal. Dalam riwayat lain, dia mentafsirkannya dengan kebahagiaan.
Ali bin Abi Talib mentafsirkannya dengan sikap qana’ah.
Al-Hasan, Qatadah dan Mujahid berkata, “Kehidupan seseorang tidak baik sehinggalah dia berada di syurga.”
Al-Dahhak berkata, “la adalah rezeki halal, ibadah, dan beramal dengan penuh ketaatan dan jiwa yang lapang.”
Pendapat yang benar, kehidupan yang baik meliputi seluruh pendapat di atas. (Lihat
Tafsir al-Quran al-‘Azim
, 4/601)
Al-Sabuni berkata: “Kami berikan kepadanya kehidupan yang baik di dunia dengan sifat qana’ah dan rezeki yang halal, juga taufik untuk melaksanakan amalan yang soleh.” (Lihat
Sofwah al-Tafasir,
2/15)
Justeru, maksud dengan
hayah tayyibah
 (حَيَاة طَيِّبَة) ialah kesempurnaan, kebahagiaan, kesenangan, sifat qana’ah dan cukup daripada bergantung kepada yang lain sebaliknya sentiasa mengharapkan kepada Allah SWT. Begitu juga jauh daripada kesempitan jiwa dan keletihan.
Abdullah al-Tustari berkata: “Kehidupan yang baik di mana seorang hamba dicabut daripada terbelenggu dengan urusannya sendiri tetapi kembali kepada Allah Rabb al-‘Alamin.”
Daripada Jabir bin Abdillah, bahawa Rasulullah SAW bersabda:
القَنَاعَةُ كَــنْـزٌ لَا يَفْنَى
Maksudnya: “
Qana’ah ibarat harta simpanan yang tidak akan binasa.”
Riwayat al-Baihaqi dalam
 al-Zuhd al-Kabir
 (104), al-Tabarani dalam
al-Mu’jam al-Ausat
(6922) dan Ibn Syahin dalam
al-Targhib fi Fadha’il al-A’mal
 (306). Dinilai sebagai dha’if jiddan dalam
Dha’if al-Targhib
 (500).
Seseorang yang bersifat qana’ah, maka dia akan menjadi orang yang paling bersyukur. Abu Hurairah R.A menyampaikan bahawa Rasulullah SAW bersabda:
كُنْ وَرِعًا تَكُنْ أَعْبَدَ النَّاسِ، وَكُنْ قَنِعًا تَكُنْ أَشْكَرَ النَّاسِ، وَأَحِبَّ لِلنَّاسِ مَا تُحِبُّ لِنَفْسِكَ تَكُنْ مُؤْمِنًا، وَأَحْسِنْ جِوَارَ مَنْ جَاوَرَكَ تَكُنْ مُسْلِمًا، وَأَقِلَّ الضَّحِكَ، فَإِنَّ كَثْرَةَ الضَّحِكِ تُمِيتُ الْقَلْبَ.
Maksudnya: “
Jadilah orang yang wara’, maka engkau akan menjadi orang yang paling ahli beribadah. Jadilah orang yang qana’ah, maka engkau akan menjadi orang yang paling ahli bersyukur. Cintailah orang lain sebagaimana engkau mencintai diri sendiri, maka engkau akan menjadi orang mukmin yang baik. Berbuat baiklah kepada jiran tetanggamu, maka engkau akan menjadi orang Islam yang baik. Sedikitkan ketawa, kerana banyak ketawa akan mematikan hati.”
Riwayat al-Tirmizi (2305), Ahmad (8095), Ibn Majah (4217), al-Tabarani dalam Musnad al-Syamiyyin (385). Dinyatakan sebagai sahih dalam Sahih al-Jami’ (4580)
Dengan berqana’ah juga akan memuliakan seseorang. Imam al-Syafi’i Rahimahullah berkata:
الْعَبْدُ حُرٌّ إِنْ قَنِعَ

وَالْحُرُّ عَبْدٌ إِنْ طَمَعْ
فَاقْنَعْ وَلَا تَطْمَعْ فَمَا

شَيْءٌ يَشِينُ سِوَى الطَّمَعْ
“
Hamba itu merdeka selama mana dia bersifat qana’ah
Sebaliknya, orang merdeka menjadi hamba selama mana tamak
Maka berqana’ahlah dan jangan kamu tamak
Tidak ada sesuatu yang hina kecuali tamak.”
(Lihat
Diwan al-Imam al-Syafi’i
, hlm. 57)
Qana’ah tidak akan duduk pada hati semua orang khususnya ada yang bersifat tamak, melainkan pada hati orang beriman. Kata Bisyr al-Hafi:
القَنَاعَةُ مَلِكٌ لَا يَسْكُنُ إِلَّا فِي قَلْبٍ مُؤْمِنٍ.
Maksudnya: “
Qana’ah ibarat raja yang tidak mahu duduk bertempat tinggal kecuali di hati orang beriman.”
Qana’ah juga disebut sebagai permulaan kepada sikap zuhud. Abu Sulaiman al-Darani berkata:
القَنَاعَةُ مِنَ الرِّضَا بِمَنْزِلَةِ الوَرَع مِنَ الزُّهْدِ، هَذَا أَوَّلُ الرِّضَا وَهَذَا أَوَّلُ الزُّهْدِ
Maksudnya:
“Qana’ah daripada redha kedudukannya sama dengan wara’ daripada zuhud. Qana’ah adalah permulaan redha, manakala wara’ adalah permulaan zuhud.”
Orang yang bersifat qana’ah dalam mengatur urusan dunianya disifatkan sebagai orang yang berakal sihat. Abu Bakar al-Maraghi berkata:
العَاقِلُ مَنْ دَبَّرَ أَمْرَ الدُّنْيَا بِالْقَنَاعَةِ وَالتَّسْوِيْفِ، وَأَمْرَ الْآخِرَةِ بِالْحِرْصِ وَالتَّعْدِيْلِ، وَأَمْرَ الدِّيْنِ بِالْعِلْمِ وَالاجْتِهَادِ.
Maksudnya:
“Orang yang berakal sihat adalah orang yang mengatur urusan dunia dengan sikap qana’ah dan memperlambat diri (kerana sentiasa mengambil pertimbangan akhirat), dan dia mengatur urusan akhirat dengan sikap loba dan mempercepat, serta mengatur urusan agama dengan ilmu dan ijtihad.”
Sebahagian ulama’ ditanya, “Siapakah orang yang paling qana’ah?” Kemudian dijawab:
أَكْثَرُهُمْ لِلنَّاسِ مَعُوْنَةً وَأَقَلُّهُمْ عَلَيْهِم مُؤْنَة
Maksudnya:
“Orang yang selalu memberi pertolongan, meskipun kekayaannya sedikit.”
(Lihat
al-Risalah al-Qusyairiyah,
1/295)
Abu Abdillah bin Khafif berkata:
الْقَنَاعَةُ تَرْكُ التَّشَوُّفِ إِلَى الْمَفْقُودِ، وَالِاسْتِغْنَاءُ بِالْمَوْجُودِ.
Maksudnya:
“Qana’ah adalah meninggalkan tamak terhadap sesuatu yang tidak ada dan menganggap cukup dengan sesuatu yang ada.”
Muhammad bin ‘Ali al-Turmuzi berkata:
القَنَاعَةُ رِضَا النَّفْسِ بِمَا قُسِمَ لَهَا مِنَ الرِّزْقِ
Maksudnya:
 “Qana’ah adalah jiwa yang redha terhadap pembahagian rezeki yang telah ditentukan.”
Wahab berkata:
إِنَّ الْعِزَّ وَالْغِنَى خَرَجَا يَجُولَانِ يَطْلُبَانِ رَفِيْقًا، فَلَقِيَا القَنَاعَةَ فَاسْتَقَرَّا
Maksudnya:
“Kemuliaan dan kekayaan akan keluar mengelilingi untuk mencari teman. Apabila mereka menemui qana’ah, maka mereka akan menetap.”
(Lihat
al-Risalah al-Qusyairiyah,
1/295)
Muhammad al-Kattani berkata:
مَنْ بَاعَ الْحِرْصَ بِالْقَنَاعَةِ، ظَفِرَ بِالْعِزِّ وَالْمُرُوءَةِ
Maksudnya: “Sesiapa yang menjual loba dengan qana’ah, maka dia akan memperoleh kemuliaan dan harga diri.”
(Lihat
al-Risalah al-Qusyairiyah,
1/296)
Semoga kita dapat hiasi diri dengan sifat qana’ah dalam mengharungi bahtera kehidupan dan sentiasa bersyukur dengan rahmat dan kurniaan daripada Allah SWT.
Bertarikh:13 April 2023 bersamaan 22 Ramadhan 1444H


#1285: Air Mazi Batalkan Puasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato Seri, adakah keluar air mazi membatalkan puasa?
Jawapan:
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kami mulakan dengan definisi air mazi. Menurut istilah fiqh, air mazi adalah air jenih yang melekit, yang keluar ketika timbulnya syahwat. (Lihat
al-Mausu’ah al-Fiqhiyyah al-Kuwaitiyyah
, 36/315)
Ia merupakan air yang berwarna putih, halus dan melekit, yang keluar ketika bangkitnya permulaan syahwat atau ketika bergurau senda bersama isteri dan menciumnya. Ia keluar tanpa memancut dan tidak diiringi dengan lembiknya zakar, dan kadang-kadang ia keluar tanpa disedari.
Imam al-Nawawi ketika menyatakan perbezaan antara air mazi dan air mani menyebut bahawa, air mani keluar ketika kemuncak syahwat serta mengakibatkan kepenatan. Adapun air mazi keluar ketika bersyahwat dan tidak mengakibatkan kepenatan. (Lihat
al-Majmu’ Syarah al-Muhazzab
, 2/141)
Tidak wajib mandi dengan sebab keluar mazi, iaitu air yang keluar disebabkan syahwat yang paling rendah (berbeza dengan air mani, di mana ia adalah air kemuncak syahwat). Diriwayatkan daripada Saidina Ali R.A, katanya:
كُنْتُ رَجُلاً مَذَّاءً فَجَعَلْتُ أَغْتَسِلُ حَتَّى تَشَقَّقَ ظَهْرِي فَذَكَرْتُ ذَلِكَ لِلنَّبِيِّ صَلَّى اللَّهُ عَلَيْهِ وَسَلَّمَ – أَوْ ذُكِرَ لَهُ – فَقَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ: لاَ تَفْعَلْ إِذَا رَأَيْتَ الْمَذْىَ فَاغْسِلْ ذَكَرَكَ وَتَوَضَّأْ وُضُوءَكَ لِلصَّلاَةِ فَإِذَا فَضَخْتَ الْمَاءَ فَاغْتَسِلْ.
Maksudnya:
“Aku adalah seorang lelaki yang sentiasa keluar mazi. Aku sentiasa mandi pada musim sejuk sehingga belakangku kelihatan pecah-pecah. Aku bertanyakan hal itu kepada Rasulullah SAW, maka sabda Baginda: “Jangan kamu lakukan seperti itu. Jika kamu melihat mazi, maka basuhlah kemaluanmu dan berwuduklah sebagaimana kamu berwuduk untuk solat. (Tetapi) jika kamu mengeluarkan air (mani), maka hendaklah kamu mandi.”
Riwayat al-Bukhari (269), Muslim (303), Ibn Majah (504) secara ringkas, Abu Daud (206) dan ini merupakan lafaznya, al-Nasa’i (193) dan Ahmad (868)
Dalam menjawab persoalan di atas, para ulama berbeza pendapat, apakah hal tersebut membatalkan puasanya jika dia sengaja melakukan sebab keluarnya.
Mazhab Hanbali berpendapat bahawa hal tersebut membatalkan puasa, jika dia melakukan sebab keluarnya, seperti mencumbu, meraba, mencium dan seumpamanya. Adapun jika sebab keluarnya adalah memandang dengan berulang-ulang, maka hal itu tidak membatalkan.
Adapun Abu Hanifah dan al-Syafi’i berpendapat bahawa keluarnya mazi tidak membatalkan puasa secara mutlak, sama ada keluar tersebut kerana mencumbu atau selainnya. Yang membatalkan puasa adalah keluarnya mani, bukan mazi. (Lihat
al-Mughni
, 4/363)
Syeikh Zainuddin al-Malibari dari kalangan al-Syafi’iyyah menyebut:
وَلاَ يُفْطِرُ بِخُرُوْجِ مَذِيٍّ خِلاَفَةً لِلْمَالِكِيَّةِ
Maksudnya: “Dan tidaklah batal puasa (seseorang) dengan sebab keluarnya mazi, berbeza dengan Malikiyyah.” (Lihat
Fath al-Mu’in,
hlm. 56)
Ibn Rusyd menyebut:
وَإِنْ أمْذَى فَلَمْ يُفْطِرْ إِلاَّ مَالِك
Maksudnya: “Dan jika seseorang mengeluarkan mazi, maka puasanya tidak batal, melainkan pendapat Imam Malik (yang menyatakan bahawa batal puasa bagi orang yang mengeluarkan mazi).” (Lihat
Bidayatu al-Mujtahid wa Nihayatu al-Muqtasid,
1/52)
Berdasarkan kenyataan di atas, kami lebih cenderung kepada pendapat bahawa jika seseorang keluar air mazi ketika berpuasa, maka puasanya tidak terbatal.
Wallahu a’lam.
Bertarikh:13 April 2023 bersamaan 22 Ramadhan 1444H


#1286: Air Mazi Adalah Najis?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato Seri, adakah air mazi adalah najis?
Jawapan:
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kami mulakan dengan definisi air mazi. Menurut istilah fiqh, air mazi adalah air jenih yang melekit, yang keluar ketika timbulnya syahwat. (Lihat
al-Mausu’ah al-Fiqhiyyah al-Kuwaitiyyah
, 36/315)
Ia merupakan air yang berwarna putih, halus dan melekit, yang keluar ketika bangkitnya permulaan syahwat atau ketika bergurau senda bersama isteri dan menciumnya. Ia keluar tanpa memancut dan tidak diiringi dengan lembiknya zakar, dan kadang-kadang ia keluar tanpa disedari.
Imam al-Nawawi ketika menyatakan perbezaan antara air mazi dan air mani menyebut bahawa, air mani keluar ketika kemuncak syahwat serta mengakibatkan kepenatan. Adapun air mazi keluar ketika bersyahwat dan tidak mengakibatkan kepenatan. (Lihat
al-Majmu’ Syarah al-Muhazzab
, 2/141)
Dalam menjawab persoalan di atas, kami nyatakan bahawa
mazi adalah najis,
 sepertimana difahami daripada hadith yang diriwayatkan daripada Saidina Ali R.A, katanya:
كُنْتُ رَجُلاً مَذَّاءً فَجَعَلْتُ أَغْتَسِلُ حَتَّى تَشَقَّقَ ظَهْرِي فَذَكَرْتُ ذَلِكَ لِلنَّبِيِّ صَلَّى اللَّهُ عَلَيْهِ وَسَلَّمَ – أَوْ ذُكِرَ لَهُ – فَقَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ: لاَ تَفْعَلْ إِذَا رَأَيْتَ الْمَذْىَ فَاغْسِلْ ذَكَرَكَ وَتَوَضَّأْ وُضُوءَكَ لِلصَّلاَةِ فَإِذَا فَضَخْتَ الْمَاءَ فَاغْتَسِلْ.
Maksudnya:
“Aku adalah seorang lelaki yang sentiasa keluar mazi. Aku sentiasa mandi pada musim sejuk sehingga belakangku kelihatan pecah-pecah. Aku bertanyakan hal itu kepada Rasulullah SAW, maka sabda Baginda: “Jangan kamu lakukan seperti itu. Jika kamu melihat mazi, maka basuhlah kemaluanmu dan berwuduklah sebagaimana kamu berwuduk untuk solat. (Tetapi) jika kamu mengeluarkan air (mani), maka hendaklah kamu mandi.”
Riwayat al-Bukhari (269), Muslim (303), Ibn Majah (504) secara ringkas, Abu Daud (206) dan ini merupakan lafaznya, al-Nasa’i (193) dan Ahmad (868)
Dalam hadith lain, yang diriwayatkan daripada Sahl bin Hunaif R.A, katanya:
كُنْتُ أَلْقَى مِنَ الْمَذْىِ شِدَّةً وَعَنَاءً فَكُنْتُ أُكْثِرُ مِنْهُ الْغُسْلَ فَذَكَرْتُ ذَلِكَ لِرَسُولِ اللَّهِ صلى الله عليه وسلم وَسَأَلْتُهُ عَنْهُ فَقَالَ : إِنَّمَا يُجْزِئُكَ مِنْ ذَلِكَ الْوُضُوءُ . فَقُلْتُ يَا رَسُولَ اللَّهِ كَيْفَ بِمَا يُصِيبُ ثَوْبِي مِنْهُ قَالَ : يَكْفِيكَ أَنْ تَأْخُذَ كَفًّا مِنْ مَاءٍ فَتَنْضَحَ بِهِ ثَوْبَكَ حَيْثُ تَرَى أَنَّهُ أَصَابَ مِنْهُ.
Maksudnya:
“Aku merasa letih dan susah kerana sering mandi disebabkan keluarnya mazi. Lalu aku adukan perkara tersebut kepada Rasulullah SAW. Maka sabda Baginda, “Cukuplah engkau dengan berwudhu’.” Aku bertanya,
“Wahai Rasulullah, bagaimana dengan mazi yang terkena pada pakaianku?” Baginda menjawab, “Cukuplah engkau mengambil air sebanyak satu tapak tangan, lalu engkau jiruskan pada pakaian (yang terkena mazi), sehingga engkau lihat air tersebut mengenainya (membasahinya).”
Riwayat al-Tirmizi (115). Kata beliau, hadis ini hasan sahih.
Para ulama’ beristidlal dengan hadith-hadith di atas berkenaan najisnya air mazi. (Lihat
Fath al-Bari,
1/381;
‘Umdah al-Qari,
3/220;
Subul al-Salam,
1/93 dan
al-Majmu’,
2/164)
Wajh istidlal dengan hadith tersebut adalah jelas, kerana Nabi SAW telah menyuruh (Saidina Ali R.A) untuk mencuci kemaluannya dan menyuruh (Sahl bin Hunaif) untuk menjirus air pada pakaian yang terkena mazi tersebut. Inilah yang menjadi dalil bahawa mazi itu adalah najis.
Para ulama’ juga telah berijma’ akan najisnya mazi. Imam al-Nawawi berkata:
أَجْمَعَتْ الْأُمَّةُ عَلَى نَجَاسَةِ الْمَذْيِ
Maksudnya: “
Umat ini telah berijma’ (sepakat) bahawa mazi adalah najis.”
(Lihat
al-Majmu’ Syarh al-Muhazzab,
2/571)
Hal ini juga seperti yang dinyatakan oleh al-Syaukani bahawa para ulama’ telah bersepakat tentang najisnya air mazi, dan tidak ada yang menyelisihinya kecuali sebahagian (syi’ah) Imamiyyah. (Lihat
Nail al-Autar,
1/73)
Berdasarkan kenyataan di atas, jelas bahawa air mazi adalah najis, dan pakaian yang terkena air mazi wajib dibersihkan dengan air yang secukupnya.
Bertarikh:13 April 2023 bersamaan 22 Ramadhan 1444H


#1287: Solat Jenazah Ghaib Berhampiran Dengan Si Mati

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato Seri, bolehkah solat jenazah ghaib dilakukan walaupun tinggal berdekatan, tetapi tidak dibenarkan hadir kerana si mati meninggal kerana Covid-19 atau wabak seumpamanya?

Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pada asasnya, solat jenazah ghaib adalah solat yang dilakukan ke atas mayat yang tidak ada pada tempat tersebut seperti mayat yang berada jauh dari negara asalnya. Dalil pensyariatan solat jenazah ghaib adalah berdasarkan hadis daripada Abu Hurairah RA, katanya:
أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ نَعَى النَّجَاشِىَّ فِى الْيَوْمِ الَّذِى مَاتَ فِيهِ، خَرَجَ إِلَى الْمُصَلَّى، فَصَفَّ بِهِمْ وَكَبَّرَ أَرْبَعًا
Maksudnya
:
“Rasulullah SAW bersedih atas kematian al-Najasyi, lalu Baginda keluar ke tempat solat, berbaris bersama-sama sahabat dan bertakbir sebanyak empat kali.”
Riwayat al-Bukhari (1188) dan Muslim (951)
Imam al-Nawawi berkata dalam kitabnya,
al-Majmu’
: “Mazhab kami membolehkan solat jenazah ghaib bagi yang jauh dari sesuatu negeri manakala Abu Hanifah melarangnya. Dalil yang kami gunakan adalah hadis sahih mengenai al-Najasyi…” (Lihat
al-Majmu’ Syarh al-Muhazzab
, 5/211)
Hukum asalnya adalah tidak dibenarkan solat ghaib jika jenazah berada dalam daerah sendiri, dan wajib disolatkan jenazah secara hadir. Imam al-Nawawi berkata:
(أَمَّا) إذَا كَانَ الْمَيِّتُ فِي الْبَلَدِ فَطَرِيقَانِ (الْمَذْهَبُ) وَبِهِ قَطَعَ الْمُصَنِّفُ وَالْجُمْهُورُ لَا يَجُوزُ أَنْ يُصَلِّيَ عَلَيْهِ حَتَّى يَحْضُرَ عِنْدَهُ .. وَلِأَنَّهُ لَا مَشَقَّةَ فِيهِ بِخِلَافِ الْغَائِبِ عَنْ الْبَلَدِ “
Maksudnya: “Adapun sekiranya mayat berada di dalam negeri, maka ada dua jalan fatwa. Pegangan mazhab (al-Syafi’i) dan yang diputuskan oleh pengarang dan jumhur, bahawa tidak harus disolatkan jenazah itu melainkan secara hadir… dan kerana tiada apa-apa masyaqqah padanya, berbeza dengan dengan mayat (yang berada) di negeri lain.” (Lihat
al-Majmu’,
5/253)
Namun sekiranya terdapat masyaqqah atau halangan seperti merebaknya wabak atau penyakit yang berbahaya, sehingga tidak dibenarkan untuk hadir, maka dibenarkan untuk solat jenazah ghaib walaupun berdekatan. Imam Ibn Hajar al-Haitami menyebut:
فَحَيْثُ شَقَّ الْحُضُورُ، وَلَوْ فِي الْبَلَدِ لِكِبَرِهَا وَنَحْوِهِ صَحَّتْ
Maksudnya: “
Sekira-kira (terdapat) masyaqqah untuk hadir, walaupun dalam negeri seperti negeri yang terlalu besar (sukar untuk pergi), atau seumpamanya, maka sah (solat jenazah ghaib yang dilakukan).”
(Lihat
Tuhfah al-Muhtaj,
3/150)
Hal ini juga yang dinyatakan oleh ulama’ kontemporari. Antaranya seperti fatwa yang dikeluarkan oleh Markaz al-Azhar al-Alami fi al-Fatwa:
كما يُجوز لمن لم يُصلِّ عليه- بسبب الخوف من الاختلاط والمزاحمة وانتشار الوباء- أن يُصلِّيَ عليه عند قبره منفردًا، ويجوز أيضًا أن تُصلَّى عليه صلاة الغائب ، وكلُّ ما سبق يتَّفق ومقاصد الشَّريعة العُليا، وكذلك تدلُّ عليه الأدلَّة الشَّرعيَّة المعتبرة
Maksudnya: “Sepertimana harus untuk jenazah yang belum disolatkan atasnya,  – dengan sebab bimbang bercampur dengannya, bersesak-sesakan sehingga tersebar wabak penyakit – untuk disolatkan di kuburnya secara sendirian. Begitu juga,
harus untuk dilakukan solat ghaib untuknya
. Semua itu bertepatan dengan Maqasid Syari’ah yang tinggi, dan ditunjukkan oleh dalil-dalil yang muktabar.”
Wallahu a’lam.
Bertarikh:13 April 2023 bersamaan 22 Ramadhan 1444H


#1288: Suami Bersetubuh Dengan Isteri Sedang Istihadhah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Apa hukum seorang suami menyetubuhi isterinya ketika isterinya dalam istihadhah?
Jawapan:
Kami nyatakan terlebih dahulu maksud istihadhah. Dari segi syarak, istihadhah ialah darah penyakit wanita yang keluar daripada hujung urat yang berada di bawah rahim, yang dikenali sebagai ‘العاذل’ selepas tempoh maksimum haid atau selepas tempoh maksimum nifas, darah keluar berterusan selepas hari kebiasaan haid. (Lihat
al-Iqna’ fi Halli Alfaz Abi Syuja’,
1/96)
Darah istihadhah bukanlah darah haid, dan ini dijelaskan oleh Rasulullah SAW:
إِنَّمَا ذَلِكِ عِرْقٌ وَلَيْسَ بِالْحَيْضَةِ
Maksudnya:
“Darah istihadhah itu hanyalah keringat (suci), dan bukan (seperti) darah haid.”
Riwayat al-Bukhari (306), Muslim (333), Abu Daud (282), al-Tirmizi (125), al-Nasa’ie (212), Ibn Majah (621) dan Ahmad (25681)
Ulama menyatakan bahawa wanita yang dalam keadaan istihadhah adalah sama hukumnya dengan wanita yang dalam keadaan suci. Imam al-Nawawi menyebut:
الْمُسْتَحَاضَةَ كَالطَّاهِرِ فِي الصَّلَاةِ وَالصَّوْمِ وَالِاعْتِكَافِ وَالْقِرَاءَةِ وَغَيْرِهَا
Maksudnya: “Wanita yang istihadhah (hukumnya) sama seperti wanita yang dalam keadaan suci pada melaksanakan solat, puasa, iktikaf, baca al-Quran dan selainnya.” (Lihat
al-Majmu’ Syarh al-Muhazzab,
2/372)
Dalam menjawab persoalan di atas, majoriti fuqaha’ mazhab termasuk al-Syafi’i berpendapat bahawa harus menyetubuhi isteri yang dalam keadaan istihadhah. (Lihat
al-Mausu’ah al-Fiqhiyyah,
32/87)
Hal ini berdasarkan beberapa riwayat, antaranya daripada Ikrimah, katanya:
كَانَتْ أُمُّ حَبِيبَةَ تُسْتَحَاضُ فَكَانَ زَوْجُهَا يَغْشَاهَا
Maksudnya: “Ummu Habibah dalam keadaan istihadhah dan suaminya menggaulinya.”
Riwayat Abu Daud (309) dan al-Baihaqi (1622)
Daripada Ikrimah, katanya:
عَنْ حَمْنَةَ بِنْتِ جَحْشٍ، أَنَّهَا كَانَتْ مُسْتَحَاضَةً وَكَانَ زَوْجُهَا يُجَامِعُهَا .
Maksudnya: “
Daripada Hamnah binti Jahsy, bahawa beliau dalam keadaan istihadhah, dan suaminya menyetubuhinya.”
Riwayat Abu Daud (310)
Imam al-Nawawi menjelaskan:
يَجُوزُ عِنْدَنَا وَطْءُ الْمُسْتَحَاضَةِ في الزَّمَنِ الْمَحْكُومِ بِأَنَّهُ طُهْرٌ وَإِنْ كان الدَّمُ جَارِيًا وَهَذَا لَا خِلَافَ فيه عِنْدَنَا
Maksudnya: “Boleh menurut kami (al-Syafi’iyyah) bersetubuh dengan isteri yang dalam keadaan istihadhah, dalam masa di mana dia dihukumkan suci, walaupun darahnya masih mengalir. Perkara ini tidak ada khilaf dalam kalangan ulama’ kami (al-Syafi’iyyah).”(Lihat
al-Majmu’ Syarh al-Muhazzab,
2/372)

Inilah juga yang difatwakan oleh Ibn Hajar al-Haitami dalam fatwanya. (Lihat
al-Fatawa al-Fiqhiyyah al-Kubra,
1/20)
Al-Khatib al-Syarbini berkata:
وَيَجُوزُ وَطْءُ الْمُسْتَحَاضَةِ فِي الزَّمَنِ الْمَحْكُومِ عَلَيْهِ بِأَنَّهُ طُهْرٌ، وَلَا كَرَاهَةَ فِي ذَلِكَ، وَإِنْ كَانَ الدَّمُ جَارِيًا.
Maksudnya: “Boleh bersetubuh dengan isteri dalam keadaan dia sedang istihadhah, pada masa dia dihukumkan dalam keadaan suci dan hal demikian tidaklah makruh meskipun darahnya sedang mengalir.” (Lihat
Mughni al-Muhtaj ila Ma’rifati al-Minhaj
, 1/284)
Justeru, kami nyatakan bahawa harus bagi seorang suami untuk menyetubuhi isterinya yang berada dalam keadaan istihadhah. Hal ini berbeza sekiranya isterinya berada dalam keadaan haid, di mana ia jelas telah diharamkan seperti yang diketahui umum.
Bertarikh:13 April 2023 bersamaan 22 Ramadhan 1444H


#1289: Kubur Integrated

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato Seri, nak tanya. Saya dari Kuching, Sarawak. Apa hukum jika satu kawasan berkeluasan 300 ekar, dibina tanah perkuburan
integrated
 di mana disitu ada perkuburan Islam, Buddha, Kristian dan lain lain. Namun diasingkan jalan pintu masuk iaitu kubur islam dan kubur non-Muslim.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Dalam menjawab persoalan di atas, ia lebih kepada persoalan
siyasah syar’iyyah
 di mana ia tertakluk kepada keputusan yang diputuskan oleh kerajaan tempatan. Adakah di sana terdapat keperluan yang mendesak sehingga perlu dibina kawasan perkuburan sebegitu.
Sekiranya keadaan tanah yang amat terhad, dan ia berada di kawasan penempatan yang padat, maka berdasarkan
siyasah syar’iyyah
 sesebuah kerajaan, untuk melakukannya adalah dibolehkan. Hal ini berdasarkan beberapa kaedah. Antaranya kaedah menyebut:
إذَا ضَاقَ الْأَمْرُ اتَّسَعَ
Maksudnya: “
Ketika dalam kesempitan, diberikan keringanan (rukhsah).”
(Lihat
al-Asybah wa al-Naza’ir
 oleh al-Suyuti, hlm. 83;
al-Qawa’id al-Fiqhiyyah baina al-Asalah wa al-Taujih
, 9/9)
Selain itu, pemerintah juga berhak untuk memutuskan sesuatu keputusan bagi menjaga maslahah yang lebih penting. Ini bertepatan dengan satu kaedah fiqh yang masyhur:
تَصَرُّفُ الْإِمَامِ عَلَى الرَّعِيَّةِ مَنُوطٌ بِالْمَصْلَحَةِ
Maksudnya:
“Polisi dan tindakan pemerintah mestilah tertakluk kepada maslahah terhadap rakyat.”
Definisi maslahah seperti yang disebutkan oleh Imam al-Ghazali ialah: ‘Mendatangkan manfaat dan menghalang kemudharatan (Lihat
al-Mustasfa min ‘Ilm al-Usul,
 2/139).
Justeru, sebarang bentuk perkara yang memberikan kebaikan dan manfaat kepada manusia serta dalam masa yang sama ia menghalang keburukan dan kemudaratan ke atas diri mereka, adalah dianggap sebagai maslahah.
Jika dilihat, di sebahagian tempat, khususnya di bandar-bandar di mana berlakunya pembangunan yang amat pesat dan cepat, sehingga menyebabkan tanah perkuburan menjadi terhad, sedangkan jumlah kematian dari semasa ke semasa semakin meningkat yang memerlukan kepada tanah kubur.
Maka, dalam keadaan seperti ini, kami berpendapat bahawa pembinaan kubur seperti ini adalah harus dan dibolehkan. Namun ia mestilah berpandukan beberapa dhawabit seperti berikut:
Hendaklah diasingkan antara kawasan perkuburan Islam dan kawasan kubur yang selainnya.
Hendaklah diwujudkan sempadan yang jelas antara kawasan perkuburan Islam dan yang lain.
Pastikan orang Islam ditanam di perkuburan Islam di samping tidak membenarkan sama sekali orang bukan Islam ditanam di perkuburan orang Islam.
Hal ini kerana terdapat larangan untuk menguburkan jenazah Muslim di kawasan perkuburan non-Muslim. Dalam hadith daripada Basyir al-Khasasiyyah R.A, katanya:
كُنْتُ أَمْشِي مَعَ رَسُولِ اللَّهِ صَلَّى اللَّهُ عَلَيْهِ وَسَلَّمَ فَمَرَّ عَلَى قُبُورِ الْمُسْلِمِينَ فَقَالَ : لَقَدْ سَبَقَ هَؤُلاَءِ شَرًّا كَثِيرًا. ثُمَّ مَرَّ عَلَى قُبُورِ الْمُشْرِكِينَ فَقَالَ : لَقَدْ سَبَقَ هَؤُلاَءِ خَيْرًا كَثِيرًا .
Maksudnya:
“Aku berjalan bersama Rasulullah SAW, lalu Baginda melalui kubur umat Islam, Baginda pun bersabda: “Mereka telah mendahului (iaitu mati sebelum berlaku) keburukan (fitnah) yang banyak.” Kemudian Baginda melalui kubur orang Musyrik, Baginda bersabda: “Mereka telah mendahului (iaitu mati sebelum menemui) kebaikan yang banyak.”
Riwayat al-Nasa’ie (2048)
Hadis ini menjadi dalil bahawa kubur umat Islam dan yang bukan Islam perlu diasingkan. Imam al-Nawawi berkata:
اتَّفَقَ أَصْحَابُنَا رَحِمَهُمْ اللَّهُ عَلَى أَنَّهُ لَا يُدْفَنُ مُسْلِمٌ فِي مَقْبَرَةِ كُفَّارٍ، وَلَا كَافِرٌ فِي مَقْبَرَةِ مُسْلِمِينَ
Maksudnya: “Ulama’-ulama’ kami bersepakat bahawa tidak dikebumikan jenazah Muslim di tanah perkuburan bukan Muslim, begitu juga tidak dikebumikan jenazah kafir di perkuburan Muslim.” (Lihat
al-Majmu’ Syarh al-Muhazzab,
5/285)
Fatwa al-Lajnah al-Da’imah menyatakan:
لا يجوز للمسلمين أن يدفنوا مسلما في مقابر الكافرين لأن عمل أهل الإسلام من عهد النبي صلى الله عليه وسلم والخلفاء الراشدين ومن بعدهم مستمر على إفراد مقابر المسلمين عن مقابر الكافرين وعدم دفن مسلم مع مشرك فكان هذا إجماعا عمليا على إفراد مقابر المسلمين عن مقابر الكافرين
“Tidak dibenarkan mengebumikan jenazah Muslim di perkuburan bukan Muslim kerana apa yang diamalkan oleh umat Islam sejak zaman Nabi SAW, al-Khulafa’ al-Rasyidin, dan golongan selepas mereka di mana semuanya berterusan mengasingkan kubur Muslim daripada kubur bukan Muslim, dan tidak dikebumikan Muslim bersama orang Musyrik. Ini merupakan ijma’ secara amali untuk mengasingkan kubur umat Islam daripada kubur bukan Islam. (Lihat
Fatawa Islamiyyah,
2/36)
Bertarikh:13 April 2023 bersamaan 22 Ramadhan 1444H


#129 Solat di Tingkat Berasingan dalam Masjid

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Terdapat sebahagian kita yang melakukan solat di tingkat yang berasingan, walaupun ruang di dewan solat masih kosong. Mohon penjelasan tentang perkara ini.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Perbuatan memenuhkan dan meluruskan saf merupakan perbuatan yang dituntut sebelum seseorang itu mendirikan solat. Ini kerana, terdapat banyak hadith yang menceritakan akan kelebihan perbuatan tersebut. Selain itu, perbuatan ini termasuk di dalam perkara yang sunat dilakukan sebelum solat.
[1]
Antara hadis yang menyebut tentang perkara ini adalah, riwayat daripada Ibn Umar RA, bahawa Nabi SAW bersabda:
وَمَنْ وَصَلَ صَفًّا وَصَلَهُ اللَّهُ، وَمَنْ قَطَعَ صَفًّا قَطَعَهُ اللَّهُ
Maksudnya: “Barangsiapa yang menyambung saf maka Allah akan menyambungnya dan barangsiapa yang memutuskan saf maka Allah akan memutuskannya.”
[2]
Hadith ini membicarakan berkaitan kepentingan meluruskan saf ketika solat dan memenuhi ruang saf yang kosong adalah termasuk di dalam meluruskan saf. Di dalam Aun al-Ma’bud, penulis menyatakan ketika mensyarahkan hadith ini bahawa maksud sesiapa yang menyambung saf itu adalah datang pada saf tersebut serta memenuhi ruang kosong yang ada padanya. Adapun yang dimaksudkan dengan Allah menyambungnya adalah Allah SWT akan menyambungnya dengan rahmat-Nya. Barangsiapa yang memotong saf pula bermaksud sesiapa yang tidak datang ke saf tersebut dan tidak memenuhi ruang yang kosong itu atau meletakkan sesuatu benda yang menghalang (daripada dirapatkan saf). Selain itu juga, Allah akan memotongnya bermaksud terputus daripada rahmat Allah dan penjagaan-Nya yang sempurna.
[3]
Berdasarkan pertanyaan di atas beberapa perkara perlu difahami untuk menjawab persoalan ini. Kami mulakan dengan menyenaraikan syarat-syarat sah qudwah berdasarkan Mazhab al-Syafie secara umum:
Makmum tidak boleh terkehadapan posisinya daripada imam.
Makmum mestilah mengetahui perpindahan perbuatan imam.
Makmum hendaklah berniat mengikut imam.
Makmum hendaklah mengikut jenis solat imam yang sama bentuknya.
[4]
Makmum tidak boleh bercanggah dengan imam pada perbuatan sunat yang jelas melibatkan anggota seperti sujud sahwi dan tilawah.
Makmum tidak boleh bercanggah dengan imam sehingga dua rukun, sama ada terkehadapan atau tertinggal.
Hendaklah imam dan makmum itu
ijtima’
(berhimpun) di satu tempat.
[5]
Syarat ijtima` ini berbeza antara solat yang dilaksanakan di masjid dan di luar masjid. Jika di masjid, antara syaratnya adalah hendaklah tiada penghalang untuk makmum sampai kepada imam walaupun perlu mengundur dan berpaling daripada kiblat. Ini kerana masjid dibina untuk tujuan solat berjemaah, maka setiap hukum yang dilakukan di dalamnya mengambilkira keadaan berjemaah.
[6]
Manakala bagi qudwah di luar masjid atau salah seorangnya, sama ada imam atau makmum, di luar masjid, syarat-syaratnya adalah seperti berikut:
Hendaklah tiada penghadang yang menegah daripada
musyahadah
 (melihat kepada imam atau makmum yang sah qudwahnya dengan imam)
Hendaklah tiada penghalang bagi
istitraq
 (boleh makmum berjalan sampai kepada imam tanpa perlu mengundur dan berpaling daripada kiblat.)
Tidak melebihi
300 dzira’
di antara imam di dalam masjid dan makmum di luarnya.
[7]
Selain itu, Imam al-Nawawi  turut menyatakan: “
Seorang makmum itu tidak boleh untuk mendahului imamnya dari sudut kedudukan. Sekiranya dia mendahului imam, maka batal solatnya menurut qaul jadid. Dan tidak memudharatkan (jemaah) sekiranya kedudukannya selari dengan imam, dan sunat untuk dia berada di belakang sedikit, dan yang diambil iktibar adalah mengikut kedudukan tumit
.
[8]
Dalam menjawab persoalan di atas, kami bahagikan situasi seperti berikut:
Pertama: Imam dan Makmum di dalam Masjid yang Sama
Imam Ibn Hajar al-Haitami menyebutkan pada bab sekiranya makmum dan imam di dalam masjid yang sama:
Sah mengikut imam secara ijma’ walaupun jarak yang jauh dan bangunan mempunyai laluan serta pintu yang menghubungkan.
[9]
Maka, berdasarkan apa yang disebutkan di atas,
sah
qudwah makmum yang mengikuti imam dalam masjid dengan jarak yang jauh dengan syarat berhubung atau mempunyai laluan yang boleh dilalui tanpa halangan.

Kedua: Makmum di atas Bumbung Bangunan Sekeliling Masjid, dan Imam Berada di dalam Masjid
Kata Imam al-Nawawi:
“Sekiranya makmum berada di platform yang tinggi dan imamnya di bawah, atau sebaliknya, (sah qudwah) dengan syarat selari sebahagian badan makmum dan dengan badan imam.”
Beliau berkata lagi: “
makruh kedudukan makmum lebih tinggi daripada imam atau sebaliknya, melainkan terdapat keperluan maka hukumnya adalah disunatkan
.”
[10]
Manakala Imam Ibn Imad pula berkata:
“Jika solat di atas bumbung yang berada di luar masjid maka ikutannya tidak sah kerana berlainan bangunan dan kerana tidak bertentangan imam dengan makmum. Demikian dinaskan oleh Syeikh Abu Muhammad, jika berdiri makmum di halaman yang di dalam masjid maka hukumnya seperti masjid juga. Adapun halaman di luar masjid, maka berkata Imam al-Rafi’ie sesungguhnya jumhur ulama’ telah memberi hukumnya seperti masjid pada sah ikutan makmum dengan imamnya.”
[11]

Kesimpulan
Berdasarkan hujah di atas, kami berpendapat bahawa sekiranya terdapat ruang kosong di dewan solat utama, maka perlulah untuk
dipenuhkan terlebih dahulu
 berdasarkan hadis yang diriwayatkan oleh Anas bin Malik RA, bahawa Nabi SAW bersabda:
سَوُّوا صُفُوفَكُمْ، فَإِنَّ تَسْوِيَةَ الصُّفُوفِ مِنْ إِقَامَةِ الصَّلاَةِ
Maksudnya: “Luruskan saf-saf kamu, sesunggunya meluruskan saf itu sebahagian daripada (urusan) mendirikan solat.”
[12]
Hal ini kerana, ruang solat dalam masjid surau adalah tempat solat, maka perlulah dipenuhkan terlebih dahulu ruang utama tersebut.
Namun begitu, sekiranya pengawal keselamatan yang sedang bertugas terpaksa untuk solat di tempat yang jauh dari dewan solat utama kerana sedang bertugas, maka kami katakan sah solatnya dan diberi kelonggaran dalam hal merapatkan saf.
Wallahu a’lam.
Bertarikh: 17/11/2021 bersamaan 12 Rabiul Akhir 1443H

[1]
 Lihat
al-Taqrirat al-Sadidah
, hlm. 236
[2]
 Riwayat Abu Daud (666) dan Ahmad (5724)
[3]
 Lihat
 ‘Aun al-Ma’bud,
258/2
[4]
 Sebagai contoh, tidak boleh orang yang menunaikan solat fardhu mengikut imam yang melakukan solat jenazah atau solat gerhana. Begitu juga sebaliknya. (Rujuk
al-Taqrirat al-Sadidah,
hlm. 296)
[5]
 Ini kerana berbeza bangunan mewajibkan iftiraq (perpisahan tempat). Lihat
Tuhfah al-Muhtaj
 (2/316).
[6]
 Lihat
al-Majmu` Syarh al-Muhazzab
, 4/307;
al-Bayan
 oleh al-Imrani, 4/139 dan
al-Mughni
 oleh Ibn Qudamah, 2/152
[7]
 Lihat
al-Taqrirat al-Sadidah
, hlm. 295-297;
Nail al-Raja
’, hlm. 147
[8]
 Lihat
Minhaj al-Talibin
,
hlm. 40
[9]
 Lihat
Tuhfah al-Muhtaj
, 2/313
[10]
 Lihat
Minhaj al-Talibin,
1/41
[11]
 Lihat

al-Qaul al-Tam Fi Ahkam al-Makmum wa al-Imam
,
hlm. 90
[12]
 Riwayat al-Bukhari (723)


#1290: Akad Nikah Lelaki Bisu

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato Seri, saya bakal berkahwin dengan seorang lelaki yang bisu. Soalan saya, bagaimana dia ingin melafazkan ketika proses akad nikah nanti?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Dalam menjawab persoalan di atas, terdapat kaedah yang menyebut:
الْكِتَابَة تَقُومُ مَقَامَ قَوْل الْكَاتِبِ
Maksudnya:

“Tulisan itu memiliki kedudukan yang sama dengan ucapan penulisnya.”
(Lihat
al-Qawa’id wa al-Fawa’id al-Usuliyyah
, hlm. 224;
al-Mausu’ah al-Fiqhiyyah al-Kuwaitiyyah
, 12/216;
al-Mughni
, 10/503)
Kaedah yang lain menyebut:
الإِشَارَةُ المعْهُوْدَةُ لِلْأَخْرَسِ كَالْبَيَانِ بِاللِّسَانِ
Maksudnya
:
“Isyarat yang diketahui bagi orang bisu adalah sama sepertimana penjelasan melalui lisan.”
(Lihat
al-Asybah wa al-Naza’ir

oleh al-Suyuti, hlm. 31;
al-Asybah

oleh Ibn Nujaim, hlm. 343 dan
al-Wajiz
, hlm. 244)
Syeikh Ahmad al-Zarqa’ menjelaskan: Isyarat yang diketahui sebagaimana kebiasaannya bagi orang bisu dengan mana-mana anggotanya seperti tangannya atau kepalanya adalah diambilkira sebagaimana percakapan atau penjelasan melalui lisan. (Lihat
Syarh al-Qawa’id al-Fiqhiyyah
, hlm. 351)
Dalam menjawab persoalan di atas, kami nukilkan kenyataan Syeikh Dr. Wahbah al-Zuhaili, setelah membincangkan isu ini menyebut:
والخلاصة: ينعقد نكاح الأخرس بكتابته أو إشارته عند الفقهاء وتتعين الكتابة عند الحنفية إذا قدر عليها
Maksudnya:
“Kesimpulannya: Pernikahan seorang yang bisu dapat dilaksanakan dengan tulisannya, atau bahasa isyaratnya menurut para fuqaha’, manakala menurut ulama’ Hanafiyyah, hendaklah dengan tulisan jika dia mampu melakukannya.”
 (Lihat
al-Fiqh al-Islami wa Adillatuh,
9/6532)
Justeru, berdasarkan kenyataan di atas, kami berpendapat bahawa pernikahan seorang bisu boleh dilafazkan melalui tulisan atau bahasa isyarat yang dapat difahami, dan ia dikira sebagai sah kerana isyarat yang diketahui bagi orang bisu adalah sama sepertimana penjelasan melalui lisan. Justeru, perkahwinan yang dilakukan dengan cara sedemikian, dengan cukup syarat-syaratnya adalah sah.
Wallahu a’lam.
Bertarikh:13 April 2023 bersamaan 22 Ramadhan 1444H


#1291: Tidak Tahu Hukum Onani Membatalkan Puasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Kalau seseorang mengeluarkan air mani secara beronani dalam keadaan dia tahu hukumnya haram, tetapi tidak tahu hukumnya membatalkan puasa, adakah terbatal puasanya?
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Onani bermaksud mengeluarkan air mani tanpa melalui proses persetubuhan, sama ada secara haram seperti menggunakan tangan bagi memenuhi tuntutan syahwat, ataupun secara tidak haram, seperti mengeluarkan air mani menggunakan tangan isteri.
[1]
Hukum perbuatan beronani menurut kebanyakan ulama’ adalah haram dan wajib ke atas pelakunya untuk mandi jika terkeluar air mani. Allah SWT berfirman:
فَمَنِ ابْتَغَى وَرَاءَ ذَلِكَ فَأُولَئِكَ هُمُ الْعَادُونَ
Maksudnya:
“Kemudian siapa yang menginginkan selain dari yang demikian (isteri atau hamba perempuan mereka), maka merekalah orang-orang yang melampaui batas.”
[2]
Imam al-Syafi‘i ketika mengulas ayat di atas menyebutkan: “tidak halal menggunakan zakar melainkan kepada isteri atau kepada hamba perempuan yang dimiliki. Begitu juga tidak halal perbuatan beronani.”
[3]
Dalil yang kewajipan mandi wajib jika terkeluar air mani adalah berdasarkan hadith ‘Aisyah RA katanya:
سُئِلَ رَسُولُ اللَّهِ صَلَّى اللهُ عَلَيْهِ وَسَلَّمَ عَنِ الرَّجُلِ يَجِدُ الْبَلَلَ وَلاَ يَذْكُرُ احْتِلاَمًا قَالَ : يَغْتَسِلُ. وَعَنِ الرَّجُلِ يَرَى أَنَّهُ قَدِ احْتَلَمَ وَلاَ يَجِدُ الْبَلَلَ قَالَ: لاَ غُسْلَ عَلَيْهِ. فَقَالَتْ أُمُّ سُلَيْمٍ: الْمَرْأَةُ تَرَى ذَلِكَ أَعَلَيْهَا غُسْلٌ قَالَ: نَعَمْ ، النِّسَاءُ شَقَائِقُ الرِّجَالِ
Maksudnya:

“Rasulullah SAW ditanya tentang seorang lelaki yang mendapati dirinya basah tetapi dia tidak ingat mimpinya. Rasulullah SAW menjawab: ‘Dia hendaklah mandi.’ Baginda juga ditanya tentang seorang lelaki yang bermimpi tetapi mendapati dirinya tidak basah. Baginda menjawab: ‘Dia tidak wajib mandi.’ Kemudian Ummu Sulaim pula bertanya: ‘Jika perempuan bermimpi demikian, adakah dia wajib mandi?’ Rasulullah SAW menjawab: ‘Ya, kerana perempuan ialah pasangan kepada lelaki’.”
 Riwayat Abu Dawud (236)
Berdasarkan hadith di atas, ulama’ menyimpulkan bahawa mandi hanya diwajibkan jika seseorang terkeluar air mani, adapun jika air mani tidak keluar maka tidak wajib ke atasnya untuk mandi. Imam al-Nawawi menyebutkan: “Sekiranya seorang lelaki mencium perempuan kemudian dia terasa seakan air mani ingin keluar, lalu dia menahan zakarnya dan air mani tidak keluar, dan dia juga tidak mengetahui (nampak tanda-tanda) keluarnya air mani tersebut selepas itu, maka majoriti ulama termasuk mazhab Syafi‘i berpendapat tidak perlu mandi wajib.”
[4]
Tidak Tahu Onani Membatalkan Puasa
Ulama’ berbeza pendapat berkenaan masalah ini sama ada ia membatalkan puasa atau tidak.
Sebahagian ulama’ mensyaratkan
ilmu
(mengetahui) bahawa perkara tersebut membatalkan puasa, tanpa memperincikan masalah tersebut jika orang tersebut baru memeluk islam atau tinggal di pedalaman yang jauh dari masyarakat islam.
Kata Sheikh Muhammad Bin Salih Al-‘Uthaimin: “Pendapat yang benar adalah mensyaratkan
ilmu
 (mengetahui ia membatalkan puasa), ia berdasarkan dalil daripada al-Quran dan hadith Nabi SAW. Maka syarat-syarat perkara yang membatalkan puasa ada tiga: Tahu (tidak jahil), ingat (tidak lupa) dan sengaja (bukan dipaksa).”
[5]
 Antara yang meletakkan syarat
ilmu
 (mengetahui) ini ialah Sheikhul Islam Ibn Taimiyyah seperti di dalam
Al-Fatawa Al-Kubra
[6]
 dan Imam Ibn Al-Qayyim di dalam
I‘lam Al-Muwaqqi‘in
[7]
.
Mereka menjelaskan, puasa seseorang itu dikira terbatal jika dia melakukannya dalam keadaan dia tahu bahawa perkara tersebut membatalkan puasa. Hal yang demikian kerana jika dia tahu, berkemungkinan dia tidak akan melakukannya. Terdapat banyak ayat al-Quran menyebutkan bahawa seseorang tidak akan dihukum melainkan sampai padanya penerangan tentang perkara yang benar dan salah. Antaranya firman Allah SWT:
وَمَا كُنَّا مُعَذِّبِينَ حَتَّى نَبْعَثَ رَسُولًا
Maksudnya:
“Dan tidaklah Kami mengazab sesiapapun sebelum Kami mengutuskan seorang Rasul (untuk menerangkan yang benar dan salah).”
[8]
Dan juga firman Allah SWT:
لِئَلَّا يَكُونَ لِلنَّاسِ عَلَى اللَّهِ حُجَّةٌ بَعْدَ الرُّسُلِ
Maksudnya:
“supaya tidak ada bagi manusia hujah (alas an untuk berdalih pada hari kiamat kelak) terhadap Allah sesudah mengutuskan Rasul-rasul itu.”
[9]
Pernah juga terjadi peristiwa di mana seorang sahabat tersilap memahami ayat dalam surah Al-Baqarah ayat 187 tentang tempoh yang dibolehkan untuk makan ketika malam Ramadhan. Sebahagian mereka ada yang meneruskan makan sehinggalah benang hitam yang diikat di kaki mereka menjadi jelas, sedangkan waktu fajar telah lama masuk.
Firman Allah SWT:
الْخَيْطُ الأَبْيَضُ مِنْ الْخَيْطِ الأَسْوَدِ
Maksudnya:

“Benang putih (cahaya siang) dari benang hitam (kegelapan malam).”
[10]
Rasulullah SAW tidak memerintahkan sahabat yang tidak tahu itu untuk memperbaharui puasanya hanya kerana dia tersilap faham ayat di atas secara literal.
Sebahagian ulama’ Mazhab Syafi‘i menyatakan, puasanya tidak batal secara umumnya jika dia
jahil
(tidak tahu) perkara tersebut membatalkan puasa. Ini merupakan pendapat yang kuat di sisi Sheikh Zakariyya Al-Ansariy, beliau mengatakan orang tersebut diibaratkan seperti baru memeluk islam.
[11]
 Ini adalah pandangan yang dipegang oleh Sheikh Abdul Wahid Al-Ruyani seperti di dalam kitabnya
Bahr al-Mazhab
.
[12]
Sebahagian yang lain pula memperincikan perbahasan ini berdasarkan keadaan orang tersebut.
Jika dia baru memeluk islam, atau menetap di kawasan pedalaman yang jauh daripada ulama’ dan masyarakat islam, maka puasanya tidak batal kerana
jahil
. Kata Imam Al-Nawawi:
“
Jika orang yang sedang berpuasa makan, minum, atau bersetubuh kerana dia
jahil
 tentang pengharamannya (di siang hari Ramadhan), jika dia baru sahaja memeluk islam atau menetap di pedalaman yang jauh (daripada ulama’ dan masyarakat islam) -yang mana boleh jadi tidak sampai padanya bahawa perbuatan tersebut membatalkan puasa, puasanya tidak terbatal, dia juga tidak berdosa kerana diumpamakan seperti orang yang lupa.”
[13]
Jika perbuatan tersebut telah jelas hukumnya haram, maka puasa orang tersebut tetap terbatal walaupun
jahil
(tidak tahu) ianya membatalkan puasa. Pandangan ini disebutkan oleh Sheikh Abu Bakar Al-Bakri Al-Dimyati di dalam
I‘anah Al-Talibin
: “Tidak diberikan keuzuran melainkan jika dia
jahil
 (tidak tahu) tentang sesuatu itu haram dan membatalkan puasa. Jika dia tidak
jahil
 tentang kedua perkara tersebut – yakni tahu bahawa perbuatan tersebut haram dan membatalkan puasa, atau dia tahu akan salah satu daripada dua perkara tersebut dan
jahil
tentang yang lainnya, maka puasanya telah rosak dan dia tidak diberikan keuzuran. Ini kerana jika dia mengetahui perkara tersebut adalah diharamkan tetapi tidak tahu ia membatalkan puasa, ataupun sebaliknya, sepatutnya dia tidak melakukannya.”
[14]
Demikian seperti yang disebutkan oleh Imam Nawawi: “Jika dia berada dalam persekitaran masyarakat islam yang memungkinkan dia untuk tahu bahawa perbuatan tersebut adalah haram, maka puasanya terbatal kerana dia ibarat menghina (bulan Ramadhan).”
[15]
Hal yang demikian kerana terdapat sebuah hadith daripada Rafi‘ bin Khadij bahawa Rasulullah SAW bersabda:
أَفْطَرَ الْحَاجِمُ والمَحْجُومُ
Maksudnya:

“Telah berbuka (terbatalnya puasa) orang yang membuat bekam dan orang yang dibekam.”
Riwayat Tirmizi (774), Al-Albani mensahihkan hadith ini.
Di dalam hadith di atas, Rasulullah SAW tidak memberikan keringanan kepada dua orang tersebut meskipun mereka tidak tahu akan pengharamannya di siang Ramadhan.
[16]
  Beginilah yang disebutkan oleh Ibn Qudamah di dalam kitabnya
Al-Kafi
, kerana mereka tidak tahu pada perkara yang tidak diberikan keuzuran padanya (disebabkan perkara tersebut masyhur dalam masyarakat).
[17]
Kesimpulan
Kami cenderung memilih pandangan Mazhab Syafi‘i yang mengatakan
 batal puasa jika beronani pada siang hari Ramadhan walaupun tidak tahu ia membatalkan puasa.
Hal ini kerana perbuatan beronani adalah
haram dan wajib ditinggalkan
. Tambahan pula ia dilakukan di siang hari bulan Ramadhan seakan mempersendakan bulan suci ini.
Hal yang demikian kerana ia dianggap sebagai satu penghinaan terhadap bulan suci Ramadhan apabila dilakukan dalam keadaan dia mengetahui pengharamannya.
Manakala pendapat yang meletakkan
ilmu
(mengetahui bahawa perbuatan tersebut membatalkan puasa) sebagai salah satu syarat untuk puasa seseorang itu terbatal, ia hanya boleh terpakai jika diyakini orang tersebut baru memeluk islam, atau diyakini tidak sampai padanya hukum tersebut kerana tinggal berjauhan dari masyarakat islam.
Akhir kata, kami menasihatkan agar orang tersebut dapat bersabar. Berkahwinlah jika berkemampuan agar syahwatnya dapat disalurkan dengan cara yang dihalalkan, serta banyak menyibukkan diri dengan amal ibadat dan berpuasa jika dia belum berkemampuan untuk berkahwin. Nabi SAW bersabda di dalam hadith Abdullah bin Mas‘ud:
يَا مَعْشَرَ الشَّبَابِ مَنِ اسْتَطَاعَ مِنْكُمُ الْبَاءَةَ فَلْيَتَزَوَّجْ فَإِنَّهُ أَغَضُّ لِلْبَصَرِ وَأَحْصَنُ لِلْفَرْجِ وَمَنْ لَمْ يَسْتَطِعْ فَعَلَيْهِ بِالصَّوْمِ فَإِنَّهُ لَهُ وِجَاءٌ
Maksudnya:
 ““Wahai para pemuda! Sesiapa di antara kamu yang mampu untuk (membiayai) perkahwinan, maka bernikahlah. Kerana nikah itu dapat menundukkan pandangan dan memelihara kemaluan. Dan sesiapa yang belum mampu, maka hendaklah berpuasa kerana puasa itu dapat menjadi perisai baginya (dalam membendung syahwat).”
Riwayat al-Bukhari (5065) dan Muslim (3466)
Wallahua‘lam.

[1]
 Lihat
al-Mausu‘ah al-Fiqhiyyah al-Kuwaitiyyah
, 4/97.
[2]
 Surah Al-Mukminun: 7.
[3]
 Lihat
Al-Umm
, 5/102.
[4]
 Lihat
al-Majmu‘ Syarh al-Muhazzab
, 2/140.
[5]
 Lihat
Al-Syarh Al-Mumti‘
, 6/387.
[6]
 Lihat
Al-Fatawa Al-Kubra
, 2/19.
[7]
 Lihat
I‘lam Al-Muwaqqi‘in
, 4/66.
[8]
 Surah Al-Isra’: 15.
[9]
 Surah Al-Nisa’: 165.
[10]
 Surah Al-Baqarah: 187.
[11]
 Lihat
Asna Al-Matalib
, 1/415.
[12]
 Lihat
Bahr al-Mazhab
, 3/260.
[13]
 Lihat
Al-Majmu‘
, 6/352.
[14]
 Lihat
I‘anah Al-Talibin
, 2/260.
[15]
 Lihat
Al-Majmu‘
, 6/352.
[16]
 Lihat
Al-Mughni
, 4/368.
[17]
 Lihat
Al-Kafi
, 1/443.
Bertarikh:13 April 2023 bersamaan 22 Ramadhan 1444H#